title: Giorgio Napolitano

text: Napolitano liittyi Italian kommunistiseen puolueeseen 1947 ja sen hajottua 1991 Vasemmiston demokraattiseen puolueeseen ja myöhemmin Vasemmistodemokraatteihin. Presidentti Carlo Azeglio Ciampi nimitti hänet elinikäiseksi senaattoriksi lokakuussa 2005.


title: Giorgio Napolitano

text: Italian parlamentti valitsi Napolitanon Italian presidentiksi 10. toukokuuta 2006 Romano Prodin johtaman keskustavasemmistolaisen koalition ehdokkaana. Napolitano tuli valituksi neljännellä äänestyskierroksella saaden 543 ääntä. Napolitano tuki Prodin heikoksi osoittautunutta hallitusta nimittämällä Prodin uudelleen hallituksen muodostajaksi hallituksen kaaduttua Afganistanin-kysymykseen. Prodin seuraavankin hallituksen kaaduttua hän pyysi senaatin puhemies Franco Marinia muodostamaan väliaikaishallituksen. Tämän osoittauduttua mahdottomaksi, Napolitano hajotti 6. helmikuuta 2008 parlamentin, mikä tarkoitti ennenaikaisten vaalien järjestämistä.


title: Giorgio Napolitano

text: 20. huhtikuuta 2013 Giorgio Napolitano valittiin toiselle kaudelle ensimmäisenä Italian presidenteistä. Joulukuussa 2014 Napolitano ilmoitti eroavansa presidentin tehtävistä korkean ikänsä vuoksi, ja eroaminen tapahtui 14. tammikuuta 2015. Presidentin tehtävät siirtyivät väliaikaisesti senaatin puheenjohtaja Pietro Grassolle.


title: TiHKAL

text: TiHKAL (ISBN 0-9630096-9-9) on vuonna 1997 julkaistu tryptamiineja käsittelevä kirja, jonka on kirjoittanut tohtori Alexander Shulgin ja hänen vaimonsa Ann Shulgin. Se on jatkoa PiHKAL:ille, jonka aiheena olivat fenetyyliamiinit.


title: TiHKAL

text: Kirjan nimi on lyhenne sanoista Tryptamines I Have Known And Loved: The Continuation.


title: PiHKAL

text: PiHKAL (ISBN 0-9630096-0-5) on vuonna 1991 julkaistu psykedeelisiä fenetyyliamiineja käsittelevä teos, jonka on kirjoittanut tohtori Alexander Shulgin ja hänen vaimonsa Ann Shulgin. Teosta pidetään uraauurtavana ja se on hyvin arvostettu alallaan. Kirjan koko nimi on Phenethylamines I Have Known And Loved: A Chemical Love Story.


title: Oligarkkivaihe

text: Oligarkkivaihe eli ”"harvainvaltavaihe"” on Aurinkokunnan synnyn se vaihe, jolloin alkuperäisestä pölykiekosta on kasvanut muutamia kymmeniä suuria planeetta-alkioita, jotka törmäilevät toisiinsa harvakseltaan. Näiden Marsin kokoluokkaa olevien planeetta-alkioiden välissä oli edelleen suuret määrät eri kokoisia pienempiä kappaleita. Erään näkemyksen mukaan Mars olisi ainoa jäljelle jäänyt oligarkki, joka syntyi 2–4 miljoonassa vuodessa. Oligarkit saattavat selittää monia muuten epäselväksi jääviä Aurinkokunan kummallisuuksia. Esimerkiksi Maan Kuun synty selitetään nykyään niin, että alkumaapalloon törmäsi Marsin kokoluokkaa oleva oligarkki, jonka Maasta irrottamasta aineesta syntyi Kuu.


title: Oligarkkivaihe

text: Varsinkin kasautumisteoriaksi kutsuttu aurinkokunnan syntyteoria ennustaa oligarkkeja, suuria kaukana toisistaan olevia esiplaneettoja aurinkokunnan synnyn loppuvaiheeseen.


title: Oligarkkivaihe

text: Oligarkkivaihe on planeettakunnan synnyn se vaihe, jolloin alkuperäisestä pölykiekosta on jäljellä enää joitakin kymmeniä suunnilleen Marsin kokoisia ja suurempia protoplaneetoiksi kutsuttuja kappaleita ja jonkin verran välissä olevia pienempiä kappaleita, planetesimaaleja. Suuret kappaleet, oligarkit, häiritsevät pitkän aikavälin kuluessa vetovoimallaan toistensa ratoja niin, että ne harvakseltaan, yhä harventuen, törmäilevät toisiinsa.


title: Oligarkkivaihe

text: Jos oligarkkeja todella oli loppuvaiheessa, tämä voisi näkyä Aurinkokunnan nykyisessä rakenteessa. Oligarkeilla on helppo selittää monia aurinkokunnan planeettojen erilaisuuksia verrattuna muihin planeettoihin. Esimerkiksi Maan kuun synty on hankala selittää ilman oligarkkeja. ”Oligarkit” selittävät Maa–Kuu-parin olemassaolon kahden suuren oligarkin törmäyksellä. Oligarkit selittävät luultavasti myös Venuksen hitaan pyörimisen ja Merkuriuksen suuren rautapitoisuuden, törmäys olisi vienyt silikaattivaipasta pois suuren osan. Samoin Uranuksen outo pyöriminen ja Neptunuksen muiden jättiläisplaneettojen kuihin verrattuna häiriintynyt kuujärjestelmä saattavat selittyä oligarkkitörmäyksillä ja niiden lähiohituksilla. Myös Neptunuksen suuri sisäinen lämmöntuotto selittyy oligarkkitörmäyksen tuomalla energialla. Uranuksen kuiden pitäisi yhdellä muutaman maan massaisella jääplaneetan törmäyksellä olla taannehtiva, joten tämä vaatii planeettatutkija Morbidellin mukaan kaksi oligarkkitörmäystä. Myös Jupiterin pieni ydin selitetään eräässä teoriassa noin 10 Maan massaisen supermaan törmäyksellä. Törmäys olisi haihduttanut Jupiterin ytimestä osan pois.


title: Oligarkkivaihe

text: Eräiden väitteiden mukaan oligarkkivaihe kestäisi Maan etäisyydellä noin 300 miljoonaa vuotta mutta se on voinut olla lyhyempikin. Suuria törmäyksiä tapahtui tämän jälkeenkin. Laskelmien mukaan kahden Maan massainen jäinen planeetta olisi voinut syntyä vielä 18 AU:n päässä auringosta. Oligarkit selittävät myös Kuun monet meret synnyttäneen myöhäisen meteoriittipommituksen. John Chamberlainin esittämän teorian mukaan asteroidivyöhykkeellä noin kahden AU:n päässä kiersi alkujaan suunnilleen Marsin kokoinen planeetta satoja miljoonia vuosia. Sitten planeetan rata epävakautui muun muassa Jupiterin aiheuttamien ratahäiriöiden takia. Tämä taas aiheutti asteroidien ratojen häiriintymistä ja niiden syöksyjä muun muassa sisäplaneettoihin. Itse planeetta syöksyi Aurinkoon.


title: Oligarkkivaihe

text: Aurinkokunnan synty tapahtyi kasautumisteorian mukaan siten, että pienet planetesimaalit törmäilivät toisiinsa. Nämä kappaleet kasautuvat nopeasti valtaviksi niin sanotun kiihtyvän kasautumisen vaiheessa. Oligarkkivaihe alkaa eräiden tietojen mukaan, kun kappaleet kasvavat läpimitaltaan yli 100–1000 km suuruisiksi eli suurimpien asteroidien kokoisiksi. Tällöin muutamat suurimmat kappaleet keräävät itseensä pienempiä kappaleita törmäysten kautta. Jos Maan kohdalla planetesimaalien pintatiheys on 32 g/cm², noin 300 000 vuoden kuluttua planeettakunnan synnyn alusta planeettojen alkiot alkavat häiritä vetovoimillaan toistensa ratoja liikkuen 0,05–0,1 AU. Häiriöt voimistuvat 2–3 miljoonan vuoden kuluttua, jolloin planeetan alkiot vaeltelevat AU:n kymmenesosia. Silloin suuret planetesimaalit keräävät pienet planetesimaalit itseensä.


title: Oligarkkivaihe

text:
Oligarkkivaihe on väistämätön välivaihe planeettakuntien synnyssä, sillä kasautumisteorian mukainen kappaleiden kasvu toisiinsa törmäilemällä on sitä nopeampaa mitä suurempia kappaleet ovat. Tämä johtaa vain muutaman kymmenen suuremman kappaleen syntyyn. Nämä kappaleet ovat aluksi kiertoradoilla, jotka eivät leikkaa toisiaan ja joilla kappaleet pitävät kohtuullisen välimatkan toisiinsa.
Oligarkkivaihe päättyi, kun kappaleet kasvoivat 0,1–10 Maan massaisiksi.
Kymmenien miljoonien vuosien aikaskaalassa kappaleet kuitenkin häiritsevät toisiaan gravitaation vaikutuksesta, ja niiden radat muuttuvat eksentrisemmiksi, kunnes leikkaavat toisiaan. Tällöin suuret törmäykset ovat välttämätön lopputulos.


title: Oligarkkivaihe

text: Oligarkkivaiheen loppu kesti arvioiden mukaan sadasta kolmeensataan miljoonaa vuotta.


title: Oligarkkivaihe

text:
Oligarkkinen kasvu alkaa, kun suurimpien kappaleiden massa
on 1010 M.


title: Oligarkkivaihe

text: Oligarkit kasaavat ympäristöstään tietyn määrän ainetta.


title: Oligarkkivaihe

text: Oligarkkien väli b on noin 5–10 Hillin sädettä rH.


title: Oligarkkivaihe

text: 10rH = 10*((2*M)/(3*M))^(1/3)*a


title: Oligarkkivaihe

text: Missä:Oligarkkien eristymismassaM= ((2*b*π*Σ)^(3/2)*r^3)/(3*M)^(1/2)Massa kasvaa r:n mukana, jos pintatiheyden muutos etäisyyden mukana loivempi kuin r^-2


title: Oligarkkivaihe

text: Oligarkkisen kasvun vauhti


title: Oligarkkivaihe

text: dM/dt riippuu ΣM/r


title: Oligarkkivaihe

text: jossa


title: Pakkotila

text: Pakkotila on oikeustieteellinen termi olosuhteille, jotka oikeuttavat muutoin rikollisen teon suuremman edun varjelemiseksi. Pakkotila on perinteisesti ollut osa kansan oikeuskäsitystä, mitä kuvaa sananlasku: "Hätä ei lue lakia".


title: Pakkotila

text: Rikoslain (39/1889) 4. luvun 5 §, jota on viimeksi muutettu rikosoikeuden yleisten oppien uudistuksen yhteydessä lailla 515/2003, määrittelee pakkotilan seuraavasti:


title: Pakkotila

text: ""Muun kuin edellä 4 §:ssä tarkoitetun, oikeudellisesti suojattua etua uhkaavan välittömän ja pakottavan vaaran torjumiseksi tarpeellinen teko on pakkotilatekona sallittu, jos teko on kokonaisuutena arvioiden puolustettava, kun otetaan huomioon pelastettavan edun ja teolla aiheutetun vahingon ja haitan laatu ja suuruus, vaaran alkuperä sekä muut olosuhteet."


title: Pakkotila

text: "Jos oikeudellisesti suojatun edun pelastamiseksi tehtyä tekoa ei ole 1 momentin perusteella pidettävä sallittuna, tekijä on kuitenkin rangaistusvastuusta vapaa, jos tekijältä ei kohtuudella olisi voinut vaatia muunlaista suhtautumista, kun otetaan huomioon pelastettavan edun tärkeys, tilanteen yllätyksellisyys ja pakottavuus sekä muut seikat.""


title: Pakkotila

text: Pakkotila on "oikeutusperuste" rikoksen tunnusmerkistön täyttävälle teolle.


title: Pakkotila

text: Pakkotila on tilanne, jossa uhkaava välitön ja pakottava vaara ei ole oikeudeton hyökkäys vaan jokin eloton olosuhde kuten tulipalo tai muu onnettomuus. (Oikeudeton hyökkäys oikeuttaisi hätävarjelun.) Pakkotilaan vedoten syrjäseudulla jäihin pudonnut henkilö voi murtautua tyhjään kesämökkiin suojautuakseen jäätymiseltä; vertailtavat edut ovat kesämökin omistajan omaisuuden suoja ja onnettomuuden uhrin elämä.


title: Pakkotila

text: Pakkotila ja hätävarjelu ovat poikkeustilanteita ja niitä on sovellettava varoen. Pakkotilan todellisuus punnitaan viime kädessä oikeudessa, joka tarkastelee tilannetta kriittisesti. Olennaista pakkotilassa on, että uhan on oltava todellinen ja ennalta arvaamaton. Esimerkiksi nälkäänsä varastava ei yleensä voi vedota pakkotilaan. Nälkä on arvattavissa jo ennalta, jolloin siihen olisi tullut varautua hankkimalla ruokaa esimerkiksi sosiaalitoimiston avulla. (Sen sijaan erämaahan pudonnut lentäjä, joka tappaa ruoakseen eläimen, voi oikeuttaa metsästysrikkomuksensa pakkotilalla – nälän aiheuttaja on ennalta arvaamaton onnettomuus.) Lisäksi pakkotilan turvin ei saa loukata toisen oikeutta enempää kuin on välttämätöntä. Esimerkiksi edellä mainittu jäihin pudonnut yksilö ei saa sytyttää tuleen kesämökkiä lämmitelläkseen sen loimussa odotellessaan palokuntaa.


title: Pakkotila

text: Pakkotilapykälän toinen momentti antaa tulkintaohjeen, jonka mukaan lievät pakkotilan rikkomukset eivät aiheuta rangaistusta. Tämä on tarkoitettu inhimillistämään tuomioita: Lämpimässä oikeussalissa pitkän harkinnan jälkeen saattaa löytyä keino, jolla olisi voitu välttää rikos. Voi olla kuitenkin kohtuutonta vaatia tätä yksilöltä kiireellisessä tilanteessa. Tämän vuoksi myös pakkotilassa toimineen henkilön mielentila muodostuu tekijäksi pohdittaessa toiminnan oikeutusta.


title: Pakkotila

text: Pakkotila poistaa teolta rangaistavuuden. Sen sijaan se ei poista yleistä vahingonkorvausvastuuta toiselle aiheutuneesta vahingosta. Vahingon korvaus tutkitaan Vahingonkorvauslain mukaan, jonka perusperiaatteena on, että kukin kattaa onnettomuuksista itselleen aiheutuneet vahingot. Pakkotilassa tehty teko, joka on välttämätön, on suoraa seurausta pakkotilan aiheuttajasta. Tällöin se, joka on aiheuttanut pakkotilan, vastaa vahingoista. Sen sijaan kaikki tarpeettomat vahingot ovat aiheuttajansa vastuulla.


title: Pakkotila

text: Yllä olevaa voidaan selvittää esimerkillä: Pyromaani sytyttää tulipalon. Kännykätön ohikulkija näkee palon ja murtautuu sisälle yrittämään alkusammutusta ja soittamaan apua. Alkusammutusta yrittäessään ohikulkija sammuttaa palon peittämällä palopesäkkeen olohuoneen matolla ja takillaan, jotka tuhoutuvat käyttökelvottomiksi. Tämän jälkeen ohikulkija soittaa paikalle palokunnan, joka vastaa ainoastaan varanumeroon, ja tönäisee vahingossa kyynärpäällään maljakon lattialle. Matto, takki ja sisäänmurtautumisesta aiheutuneet vahingot kuuluvat tulipalon seurauksiin, samoin puhelinlasku. Näistä pyromaani joutuu aikanaan korvausvastuuseen. Sen sijaan maljakon rikkoutuminen on kyseenalainen. Periaatteessa kyseessä on tuottamuksellinen teko, josta ohikulkija kantaa vastuun. Toisaalta, jos ajatellaan ohikulkijan olleen edelleen kiihdyksissä tilanteesta, vahinko kuuluu edelleen pakkotilan piiriin. Jos tulipalon olisikin aiheuttanut salamanisku, vahingoista talolle ja matolle vastaisi talon omistaja. Takille aiheutunut vahinko kuuluisi ohikulkijalle itselleen.


title: Pakkotila

text: Putatiivinen eli oletettu pakkotila syntyy silloin, kun henkilö olettaa käsillä olevan tilanne, joka oikeuttaa pakkotilamenettelyyn, mutta todellisuudessa tällaista tilannetta ei kuitenkaan ole. Oikeuskäytännössä putatiivinen pakkotila, silloin kun se yleisen elämänkokemuksen mukaan on ollut uskottava, ja kun oletetun pakkotilan poistamiseen käytetyt keinot ovat olleet oikeassa suhteessa oletettuun uhkaan, ei johda rangaistukseen tai rangaistus mitataan alennetulla asteikolla. Korvausvelvollisuus kuitenkin syntyy kiistattomampana kuin todellisen pakkotilan mukaisessa tilanteessa.


title: Dreamland (huvipuisto)

text: Dreamland oli vuosina 1904–1911 toiminut huvipuisto Coney Islandilla, New Yorkin Brooklynissä. Se oli maailman ensimmäinen aidattu ja sisäänpääsymaksullinen huvipuisto. Avajaisissa oli 100 000 vierasta. Siellä olivat esillä lukuisat tunnetut historian kehityshäiriöiset ihmiset, kuten raajaton nainen Violetta. Dreamlandissä oli vuoristorata, kummitusjuna ja jopa hotdogeja myytävänä. Myös erilaisia esityksiä oli runsaasti. Puiston perusti liikemies William H. Reynolds, jolla oli hyvät suhteet Tammany Halliin, vaikutusvaltaisten demokraattien yhteisöön. Dreamland tuhoutui tulipalossa 27. toukokuuta 1911.


title: Michael J. Anderson

text: Michael J. Anderson (s. 31. lokakuuta 1953 Denverissä, Coloradossa, Yhdysvalloissa) on amerikkalainen lyhytkasvuinen näyttelijä, jonka monet tuntevat "Twin Peaks" -televisiosarjan kääpiönä.


title: Michael J. Anderson

text: Anderson kärsii perinnöllisestä sidekudoksen ja luuston sairaudesta, osteogenesis imperfectasta. Hän ei kyennyt kävelemään kahdenkymmenen ensimmäisen ikävuotensa aikana. Ennen näyttelijänuraansa hän toimi perustamassaan newyorkilaisessa orkesterissa nimeltään "Wayward Gene and the Natural Selection", joka esiintyi paikallisilla klubeilla. Hän myös työskenteli tietokoneasiantuntijana NASAlla. Hän opetteli jo lukioaikoinaan puhumaan takaperin ja puhui samalla tavalla myös esiintyessään Twin Peaksissä. Sittemmin hän on esiintynyt myös toisessa David Lynchin tuotannossa, "Mulholland Drivessa", missä hän esitti proteesien avulla normaalimittaista miestä. Vuosina 2003–2005 hän esiintyi televisiosarjassa "Carnivale". Hän on myös vieraillut monissa televisiosarjoissa kuten "Salaiset kansiot" ja "Star Trek".


title: David Rappaport

text: David Rappaport (23. marraskuuta 1951 Lontoo – 2. toukokuuta 1990 San Fernando Valley) oli brittiläinen näyttelijä. Hän oli eräs tunnetuimmista lyhytkasvuisista näyttelijöistä. Hän oli vain 119 senttimetrin mittainen.


title: David Rappaport

text: Rappaport osoittautui nuoruudessaan lahjakkuudeksi teatterin ja musiikin saralla. 1970-luvulla hän esiintyi yhdessä Sylvester McCoyn ja kanssa BBC:n lastenohjelmassa "Jigsaw". Eräs hänen tunnetuimmista rooleistaan on elokuvassa "Aikavarkaat". Hän esiintyi myös lukuisissa televisiosarjoissa, muiden muassa komediasarjassa "Älypäät" ja lakisarjassa "L.A. Law". Ennen ryhtymistään näyttelijäksi Rappaport toimi Yhdistyneestä kuningaskunnasta "irtautuneen" Frestonian pääministerinä.


title: David Rappaport

text: Elämänsä loppupuolella Rappaport vaipui masennukseen ja ampui itsensä vuonna 1990. Hän oli ehtinyt sitä ennen esiintyä "Star Trek" -televisiosarjassa, mutta tapauksen johdosta kohtaukset filmattiin uudelleen ja hänen roolinsa esitti Saul Rubinek.


title: Sun Hudson

text: Sun Hudson (s. 25. syyskuuta 2004, k. 15. maaliskuuta 2005) oli vakavasti sairas vauva, jolta vastoin hänen äitinsä tahtoa irrotettiin hengitysletku, minkä johdosta hän kuoli.


title: Sun Hudson

text: Hudson syntyi "St. Luke's Episcopal Hospital" -sairaalassa Texasin Houstonissa. Hänellä todettiin tanatoforinen dysplasia, josta kärsivät yleensä kuolevat jo ennen syntymäänsä. Hänen äidilleen Wandalle kerrottiin, että vauva ei todennäköisesti selviäisi hengissä ja hänet pitäisi Teksasin lain mukaan irrottaa hengityskoneesta. Äidille annettiin 10 päivää aikaa löytää uusi paikka, missä vauvaa pidettäisiin, mutta vaikka hän yritti ottaa yhteyttä 40 paikkaan, ei yksikään suostunut auttamaan asiassa. Sittemmin oikeus päätti, että hengityskoneen irrottaminen täytyisi tehdä vastoin vanhempien tahtoa. Hengityskone irrotettiin 15. maaliskuuta 2005 ja virallisten todistusten mukaan vauvan hengitys pysähtyi minuutti tämän jälkeen. Wanda Hudson kuitenkin väitti, että vauva oli tajuissaan ja olisi halunnut tiedotusvälineet paikalle, mitä sairaala ei kuitenkaan hyväksynyt.


title: Sun Hudson

text: Sun Hudsonin tapaus oli ensimmäinen Yhdysvaltain historiassa, jossa hengityskone kytketään päältä ilman potilaan tai omaisten suostumusta siten, että se johtaa potilaan kuolemaan.


title: Kansainvälinen jääpalloliitto

text: Kansainvälinen jääpalloliitto () on jääpalloilun kansainvälinen kattojärjestö. Se perustettiin Tukholmassa, Ruotsissa, 12. helmikuuta 1955. Sen alkuperäisjäsenet ovat Suomen, Ruotsin, Norjan ja Neuvostoliiton jääpalloliitot. Kansainvälinen jääpalloliitto järjestää jääpallon maailmanmestaruuskilpailut sekä määrää jääpalloilun kansainvälisistä kilpailuista kuten maailmancupista. Kansainväliseen jääpalloliittoon kuuluu 26 jäsenmaata. Liiton pääkonttori sijaitsee Söderhamnissa, Ruotsissa. Kansainvälisen jääpalloliiton puheenjohtaja on venäläinen Boris Skrynnik.


title: Kansainvälinen jääpalloliitto

text: Vuosina 1957–2001 Kansainvälinen jääpalloliitto oli nimeltään "The International Bandy Federation (IBF)". Nykyinen nimi Federation of International Bandy (FIB) otettiin käyttöön Kansainvälisen olympiakomitean suosituksesta jääpallon tullessa Kansainvälisen olympiakomitean tunnustamaksi urheilulajiksi, sillä alkuperäinen lyhenne IBF oli jo toisen kansainvälisen urheiluliiton käytössä.


title: Kortikospinaalirata

text: Kortikospinaalirata on eräs liikehermorata.Se kuuluu yhdessä kortikobulbaariradan kanssa pyramidaalisiin ratoihin. Kortikospinaaliradan aksonit alkavat lähinnä isoaivokuoren motorisesta korteksista ja päättyvät joko aivorunkoon tai selkäytimeen. Aivorungossa tai selkäytimessä kortikospinaalirata on joko suoraan tai välineuronien välityksellä synaptisessa yhteydessä luustolihaksiin menevien alfamotoneuronien kanssa.


title: Kiinankataja

text: Kiinankataja ("Juniperus chinensis") yleensä kaksikotinen sypressikasveihin ("Cupressaceae") kuuluva puu. Sen koko ja muoto vaihtelevat suuresti, ja se voi parhaimmillaan saavuttaa 20 metrin korkeuden. Luonnossa kasvia esiintyy Aasian kaakkoisosissa: Kiinassa, Mongoliassa, Japanissa ja Koreassa sekä Venäjän kaakkoisosissa.


title: Kiinankataja

text: Kiinankatajalla on kahdenlaisia lehtiä: nuoren puun 5–10 mm pitkiä neulasmaisia lehtiä sekä vanhemman puun pienempiä 1,5–3 mm pitkiä suomumaisia lehtiä. Myös täysikasvuiset yksilöt tuottavat jonkin verran neulasmaisia lehtiä, etenkin kasvin lähellä maata sijaitsevissa osissa, mutta suurin osa lehdistä on täysikasvuisilla kasveilla suomumaista tyyppiä. Kävyt ovat marjamaisia, tummansinisiä, halkaisijaltaan 7–12 mm ja ne sisältävät kahdesta neljään siementä. Kävyt kypsyvät noin 18 kuukaudessa. Hedekävyt ovat pienempiä, vain 2–4 mm halkaisijaltaan, ja ne levittävät siitepölynsä keväällä.


title: Kiinankataja

text: Kiinankataja on suosittu koristepuu ja -pensas puutarhoissa ja puistoissa ja siitä on jalostettu yli sata lajiketta. Lajike 'Shimpaku' on myös suosittu bonsaipuuna.


title: Afrika Bambaataa

text: Afrika Bambaataa (s. 17. huhtikuuta 1957), oikealta nimeltään Kevin Donovan, on yhdysvaltalainen DJ ja yhteisöjohtaja New Yorkin Bronxista. Hän on yksi merkittävimmistä hip hop -kulttuurin vaikuttajista.


title: Afrika Bambaataa

text: Afrika Bambaataa oli jengiläinen, joka perusti 1970-luvulla "Zulu Nation" -nimisen järjestön edistämään suvaitsevaisuuden ja yhteiskunnallisen tiedostamisen asiaa. Hän nimesi Zulu Nationin nähtyään elokuvan "Zulu" (1964), jonka kuvaus afrikkalaisen zuluheimon taistelusta brittiläisiä siirtomaajoukkoja vastaan teki häneen lähtemättömän vaikutuksen. Muun muassa rap-muusikoista, breakdance-tanssijoista ja graffitiartisteista koostunut ryhmä järjesti korttelijuhlia, joissa Afrika Bambaataa tuli pian tunnetuksi yhtenä New Yorkin parhaista DJ:istä ja hiphopin ”kummisedistä”.


title: Afrika Bambaataa

text: Afrika Bambaataan levytysura on ollut niin ikään vaikutteena monille seuraajille. Toimittuaan useiden esiintyjien tuottajana hän aloitti soolouransa vuonna 1982. ”Planet Rock” yhdisteli ainutlaatuisella tavalla elektronista popmusiikkia ja rappia. Kappale lainasi Kraftwerkin ”Trans-Europe Expressiä”. Vuonna 1984 Afrika Bambaataa tunnusti hiphopin juuria levyttämällä kappaleen ”Unity” yhdessä soulin kummisedän James Brownin kanssa. Muita artisteja, joiden kanssa hän on työskennellyt, ovat muun muassa John Lydon, UB40 ja Gary Numan. Rage Against the Machine versioi Afrika Bambaataan ”Renegades of Funk” -kappaleen "Renegades"-albumillaan (2000).


title: Afrika Bambaataa

text: Huhtikuussa 2016 Ronald Savage väitti Donovanin käyttäneen häntä seksuaalisesti hyväkseen vuonna 1980, Savagen ollessa silloin 15-vuotias. Savagen syytösten jälkeen kolme muuta miestä syyttivät Donovania seksuaalisesta hyväksikäytöstä. Donovan itse kieltää syytökset. Toukokuussa 2016 hänet erotettiin johtajanvirastaan Zulu Nationissa.


title: Kiikaritähtäin

text: Kiikaritähtäin eli oikeammin tähtäinkaukoputki on ampuma-aseissa, niin käsiaseissa kuin myös tykistössä käytetty optinen tähtäin, jota käytetään parantamaan osumatarkkuutta erityisesti pitkillä ampumamatkoilla. Valovoimaisia kiikareita käytetään parantamaan osumatarkkuutta hämärässä. Tarkkuuden parannus perustuu maalialueen kuvan suurentamiseen tähtäimen kiikarissa ja kiikarin optiseen valovoimaan, joka perustuu etulinssin kokoon, sen ihmissilmää suurempaan valoa keräävään alaan.


title: Kiikaritähtäin

text: Nimityksestään huolimatta tähtäinkiikarissa on vain yksi linssistö ja sen läpi katsotaan vain toisella silmällä. Suomen puolustusvoimien terminologiassa tähtäinkiikari tunnetaankin tähtäinkaukoputkena, lyhenteenä TKP.


title: Kiikaritähtäin

text: Tähtäimen sisällä on tähtäyspisteen osoittava ristikko tai muu osoitin, joka on joko teräslankaa tai etsattu lasiin. Ristikko oli joissain varhaisissa kiikaritähtäimissä tehty hämähäkinseitistä. Nykyään on saatavilla myös valaistuja ristikkoja, jotka helpottavat tähtäämistä hämärällä. Ristikon valaisu tapahtuu pienitehoisen paristokäyttöisen valon tai valokuidun avulla. Punapistetähtäin voidaan varustaa kiikarilla, jolloin ristikkoa ei ole.


title: Kiikaritähtäin

text: Käytännössä kiikaritähtäimien suurennokset vaihtelevat yhdestä aina 40 kertaa suurentavaan. Isoimpia suurennuksia käytettäessä ase joko tuetaan asettamalla sen etutukki sopivan, pehmeän esineen, esimerkiksi maahanlasketun repun päälle tai käytetään erityistä, tarvittaessa aseeseen kiinnitettävää ampumatukea, kaksjalkaa eli bipodia. Optimaalinen suurennus valitaan käyttötarpeen mukaan huomioiden ammuttava kohde ja sen erotettavuus taustasta, etäisyys ja valaistusolosuhteet. Optiikan lakien mukaan suurennosta lisättäessä valovoima pienenee ja näkösektori kapenee. Nykyään useimpien kiikaritähtäimien suurennus on portaattomasti säädettävissä esimerkiksi 1,5–6-kertaiseksi osumapisteen muuttumatta.


title: Kiikaritähtäin

text: Kiikaritähtäin kohdistetaan liikuttamalla tähtäinristikkoa säätöruuveilla. Kohdistamisen helpottamiseksi mekanismiin on tehty jousikuormitteinen ”napsaus” niin, että kukin pykälä siirtää osumapistettä tietyn määrän tunnetulla etäisyydellä. Ase kohdistetaan halutulle etäisyydelle, esimerkiksi 150 metrille, osumaan tähtäyspisteeseen siten, että etenkin metsästys- ja sotilasaseissa osumapiste on korkeussuunnassa esimerkiksi 15 sentin sisällä tunnettujen ampumaetäisyyksien ( AMET ) sisällä; tätä nimitetään aseen pyyhkäisyalaksi. Jos patruuna vaihdetaan toisentyyppiseen sen lentoratakin muuttuu ja kiikari täytyy kohdistaa uudelleen ellei korjausta pystytä laskemaan joko patruunan valmistajan ilmoittamien tai aseen käyttäjän etukäteen kokeilemien taulukkoarvojen perusteella. Jotkin tähtäimet on varustettu sivu- ja korkeuskohdistuksen pikasäädöllä, matkarummulla, joka säilyttää tähtäimen perusäädöt. Nykyään kiikaritähtäimissä, varsinkin isosuurennoksissa, on yleistynyt tarkkuudensäätönsäätömahdollisuus (parallaksin korjaus) eri etäisyyksille.


title: Kiikaritähtäin

text: Kiikarit voidaan kohdistaa joko ampumalla koelaukauksia (mahdollisesti piipun läpi tähystämällä esikohdistaen) tai erityisen kollimaattorin avulla. Lyhyissä käsiaseissa, kuten pistooleissa ja revolvereissa käytetään kohdistamiseen nykyään yhä useammin kollimaattorin sijasta piipun suulle kiinnitettävää erityistä, kaliiperin mukaan sovitettavaa laserkohdistinta.


title: Kiikaritähtäin

text: Kiikaritähtäimet ovat nykyisin useimmiten kaasutiiviitä ja typpitäytteisiä sisältäpäin tapahtuvan huurtumisen estämiseksi.


title: Kiikaritähtäin

text: Kiikarien suurennus ja valovoima esitetään muodossa esimerkiksi 10x42. Luku 10 tarkoittaa kiikarin suurennosta ja 42 etulinssin halkaisijaa millimetreinä. Objektiivilinssin halkaisijan ja suurennoksen suhde vaikuttaa kiikarin valovoimaan. Karkeasti: Mitä suurempi on linssin halkaisija ja mitä pienempi on suurennos, sitä hämärämmässä optiikkaa voi käyttää eli valovoima isolla objektiivilinssillä on parempi kuin pienellä. Katso tarkemmin hakusanalla aukkosuhde.


title: Kielletty kirja

text: Kielletty kirja on vuonna 1965 valmistunut suomalainen mustavalkoinen elokuva. Elokuvan ovat käsikirjoittaneet Maunu Kurkvaara ja Markku Lahtela. Elokuvan innoittajana toimi kirjailija Hannu Salaman oikeudenkäynti, joka käsitteli hänen romaaniaan "Juhannustanssit". Elokuva rinnastaa noitavainot ja jumalanpilkkasyytteen. Pääroolissa nähdään pakinoitsija Pekka Haukinen alias Johnny Walker, jota oli Salaman lailla syytetty jumalanpilkasta.


title: Miitta Sorvali

text: Mariitta ”Miitta” Sisko Sorvali (o.s. "Nortia", s. 10. helmikuuta 1956 Kitee) on suomalainen näyttelijä, joka on esiintynyt erityisesti teatteri- ja televisiorooleissa.


title: Miitta Sorvali

text: Sorvali syntyi Kiteen pappilaan Martti ja Airi Nortian seitsemänneksi tyttäreksi. Keskikoulun jälkeen hän vietti vuoden au pairina Yhdysvalloissa. Siellä hän opiskeli muun muassa keramiikkaa ja draamaa, ja Suomeen palattuaan meni lukiolaisena mukaan Ylioppilasteatteriin. Teatterikorkeakouluun hän pääsi ensi yrittämällä ja jätti lukion kesken.


title: Miitta Sorvali

text: Sorvali valmistui näyttelijäksi 1978 ja toimi freelance-vuosien ja lyhyiden kiinnitysten jälkeen kymmenen vuotta Helsingin Kaupunginteatterissa 1997–2006. Sen jälkeen hän on työskennellyt taas freelancerinä ja oli mukana muun muassa UIT:n kesän 2007 revyyssä "Da Lintsi -koodi" ja Komediateatteri Arenan esityksessä "Kaikki äitini, kaikki tyttäreni" 2013.


title: Miitta Sorvali

text: Sorvali on ollut vuodesta 1978 naimisissa näyttelijä Kari Sorvalin kanssa ja heillä on kaksi lasta. Hän on Nightwish-yhtyeen kosketinsoittajan Tuomas Holopaisen täti.


title: Per se

text: Per se [per sē] on latinankielinen sitaattilaina, joka tarkoittaa asian tai ilmiön tarkastelua erikseen, vain omana itsenään. Saksankielinen ilmaus "an sich" ja englannin "in itself" tarkoittavat suunnilleen samaa.


title: Kukkia ja sidontaa

text: Kukkia ja sidontaa on Aleksi Bardyn, Janne Kuusen ja teatteriryhmä Stella Polariksen käsikirjoittama ja Janne Kuusen ohjaama elokuva (2004), josta on muokattu myös viisiosainen draamasarja. Outi Mäenpää sai osastaan parhaan naispääosan Jussi-patsaan.


title: Kukkia ja sidontaa

text: Kukkia ja sidontaa on musta komedia pikkukaupunkilaisista. Makkaratehtailija Jyrki (Simo Routarinne) muistaa tasapuolisesti kaikkia naisia kukkalähetyksin ja luonteeltaan sopimattomin kotikäynnein. Makkaratehtailijan vaimo Gitta (Sari Siikander) yrittää katsoa sormiensa läpi miehensä heilumisia. Makkaratehtaan talouspäällikkö Kaisa (Sari Havas) rakastaa Jyrkiä intohimoisesti. Makkaratehtaan työntekijät Ali (Kari-Pekka Toivonen) ja Osmo (Jami Hyttinen) antavat Jyrkille pikku opetuksen. Mutta tilanne karkaa käsistä.


title: Kukkia ja sidontaa

text:
Jyrkin kadottua kuvioista makkaratehtaan väki joutuu selvittämään elämänsä perusteellisesti uudelleen. Alia takaisin havitteleva ex-vaimo Eve (Outi Mäenpää) ainakin yrittää ottaa tilanteesta kaiken irti.
lisäksi


title: Ellen Wheeler

text: Ellen Wheeler (s. 9. lokakuuta 1961) on Hollywood-näyttelijä, joka on voittanut useita Emmy-palkintoja. Hän on näytellyt muun muassa sivuroolia Kauniit ja rohkeat -televisiosarjassa, jossa hän näytteli Sarahia.


title: Ellen Wheeler

text: Tämän lisäksi on hän on näytellyt lukuisissa muissakin amerikkalaisissa saippuasarjoissa.


title: An sich

text: An sich (sinänsä) on saksankielinen ilmaus, joka tarkoittaa jonkin asian tai ilmiön tarkastelua itsessään, omana itsenään. Sen merkitys on sama kuin latinankielisen ilmauksen per se.


title: An sich

text: Ilmaus on peräisin filosofi Immanuel Kantilta, joka halusi erottaa "noumenonin" eli kohteen itsessään (”olion sinänsä”, "das Ding an sich") siitä, miten se ilmenee havaitsijalleen ("fenomenon"). Ilmausta käytetään yleensä filosofisessa ammattikielessä rajoittamaan tulkintaa kohteeseensa ja rajaamaan kohteen ulkopuolinen tarkastelun ulkopuolelle.


title: Alberto Granado

text: Alberto Granado (8. elokuuta 1922 – 5. maaliskuuta 2011) oli lääketieteen opiskelija, kuten Che Guevarakin. Hän työskenteli Havannan yliopistossa biokemian opettajana.


title: Alberto Granado

text: Nuorukaisina Ernesto Guevara ja Alberto Granado toteuttivat unelmansa matkasta Etelä-Amerikan läpi. Matka alkoi tammikuussa 1952 Argentiinasta. Miehet vaelsivat Argentiinan Brasilian, Chilen ja Perun kautta Venezuelaan, jonne he päätyivät saman vuoden heinäkuussa.


title: Alberto Granado

text: Matkalla he tekivät merkintöjä päiväkirjaan sairaaloista, leprasiirtoloista, alkuperäisväestöistä ja intiaanien surkeista oloista. Ajopelinä oli osan matkaa ”La Poderosa”, 500-kuutioinen Norton.


title: Alberto Granado

text: Granado on kirjoittanut matkasta kirjan "Travelling with Che Guevara: The Making of a Revolutionary". Kirjan ja matkapäiväkirjojen pohjalta on tehty elokuva "Moottoripyöräpäiväkirja".


title: Sitaattilaina

text: Sitaattilaina on kielestä toiseen sellaisenaan otettu sana tai ilmaisu. Sen käytöllä pyritään yleensä täsmentämään ilmaisua käyttäen alalla yleisesti ja kansainvälisesti tunnettuja ilmaisuja. Joskus sitaattilainoja myös käytetään korostamaan käyttäjänsä sivistyneisyyttä.


title: Sitaattilaina

text: Hyvin suosittu lähde sitaattilainoille on latinan kieli. Siitä on lainattu esimerkiksi olemassa olevaa asiantilaa kuvaava laina "status quo".


title: Sitaattilaina

text: Sitaattilaina sekä kirjoitetaan että äännetään kuten alkuperäiskielessä. Käytännössä kuitenkin esiintyy eriasteisia mukautumia. On myös tulkinnanvaraista, milloin sitaattilaina kieleen mukautuessaan muuttuu varsinaiseksi lainasanaksi.


title: Sitaatti

text: Sitaatti on suora lainaus kirjallisesta tai muusta esityksestä.


title: Sitaatti

text: Usein sitaatiksi kutsutaan mitä tahansa katkelmaa, joka on otettu jostakin muusta lähteestä. Kirjallisuudessa "suoran sitaatin" merkkinä käytetään yleisesti lainausmerkkejä (””), kun teksti on lainattu sellaisenaan suoraan uuteen tekstiin. "Epäsuoraksi lainaukseksi" kutsutaan sitaattilausetta, jossa kerrotaan likimain, tarinanomaisesti, mitä joku muu on aikaisemmin sanonut, ja referaatti sisältää pääkohdat omin sanoin kerrottuna siitä, mitä joku toinen on sanonut.


title: Sitaatti

text: Tekijänoikeudellisen sitaattikäsitteen mukaan sitaatti on omaan esitykseen liittyvä, esimerkiksi sen väitteitä tukeva tai havainnollistava ote materiaalista, jonka tekijänoikeudet eivät ole sitaatin lainaajalla. Sitaattioikeus on oikeus, jonka mukaan ”julkistetusta teoksesta on lupa hyvän tavan mukaisesti ottaa lainauksia tarkoituksen edellyttämässä laajuudessa”.


title: Juha Itkonen

text: Juha Heikki Itkonen (s. 8. kesäkuuta 1975 Hämeenlinna) on suomalainen kirjailija. Hän on työskennellyt myös toimittajana. Itkonen on kirjoittanut kuusi romaania, yhden novellikokoelman ja lastenkirjan yhdessä vaimonsa kanssa.


title: Juha Itkonen

text: Itkosen esikoisromaani "Myöhempien aikojen pyhiä" (2003) sai Kalevi Jäntin palkinnon ja valittiin Finlandia-palkintoehdokkaaksi. Hänen toinen romaaninsa "Anna minun rakastaa enemmän" (2005) palkittiin kirjallisuuden valtionpalkinnolla. Myös Itkosen kolmas teos "Kohti" (2007) oli ehdolla Finlandia-palkinnon saajaksi.


title: Juha Itkonen

text: Itkonen valmistui ylioppilaaksi Hämeenlinnan lyseon lukiosta 1994. Hän opiskeli Helsingin yliopistossa suomen kieltä ja yleistä kirjallisuustiedettä sekä myöhemmin valtio-oppia ja viestintää ja valmistui valtiotieteiden maisteriksi vuonna 2001. Itkonen opiskeli Kriittisen korkeakoulun kirjoittajakoulussa 2001–2003.


title: Juha Itkonen

text: Vuosina 1997–2000 Itkonen työskenteli Katso- ja Rumba-lehtien avustajana. Hän oli Apu-lehden toimitussihteeri vuosina 2000–2001, toimituspäällikkö 2001–2005 ja toimittaja 2005–2006. Vuodesta 2006 Itkonen on ollut vapaa kirjailija.


title: Juha Itkonen

text: Itkosen esikoisteos "Myöhempien aikojen pyhiä" (2003) sai paljon huomiota osakseen. Teos sijoittuu mormonimaailmaan ja kuvaa uskoa, syyllisyyttä ja vieraantumista. Se valittiin Finlandia-palkintoehdokkaaksi ja sai Kalevi Jäntin palkinnon.


title: Juha Itkonen

text: Itkosen toinen romaani "Anna minun rakastaa enemmän" ilmestyi vuonna 2005. Siinä Itkonen kuvaa kansainvälistä rockmaailmaa ja romaanissa liikutaan niin New Yorkissa kuin suomalaisessa jääkiekkokaupungissakin. Teoksessa kadonneen rockmuusikko Summer Maplen tarinaa kertovat hänen entinen poikaystävänsä ja äitinsä. Näiden äänten kautta Itkonen piirtää aikalaiskuvaa maailmasta. Itkonen sai teoksesta kirjallisuuden valtionpalkinnon 2006.


title: Juha Itkonen

text: Syksyllä 2007 ilmestyi Itkosen kolmas romaani "Kohti", joka käsitteli perheen hajoamista ja sukupolvien välistä kuilua. Teos valittiin vuoden 2007 Finlandia-ehdokkaaksi ja se voitti Nuori Aleksis -palkinnon vuonna 2008. Syksyllä 2007 Itkonen julkaisi yhdessä vaimonsa Maija Itkosen kanssa lastenkirjan "Topsi ja tohtori Koirasson" (Otava). Vuoden 2008 lopulla Itkoselta ilmestyi novellikokoelma "Huolimattomia unelmia" (Otava).


title: Juha Itkonen

text: Vuonna 2013 Itkoselle myönnettiin Otavan Kirjasäätiön Veijo Meri -palkinto.


title: Juha Itkonen

text: Itkonen on ollut vuodesta 2002 naimisissa muotoilija ja muusikko Maija Itkosen (o.s. "Salmela") kanssa. Perheeseen kuuluu kaksi lasta.


title: Kertšin niemimaa

text:
Kertšin niemimaa (, , ) on Krimin niemimaan itäisin osa. Kaukasian puolelta länteen työntyvän Tamanin niemimaan kanssa se erottaa Asovanmeren Mustastamerenstä; niemimaiden väliin jää kapea, meret yhdistävä Kertšinsalmi. Kertšin niemimaan kärjessä sijaitsee Kertšin kaupunki, jonka kreikkalaiset perustivat 700-luvulla eaa. Niemimaan tyveltä luoteeseen työntyy 110 km pitkä Arabatinkynnäs, joka erottaa Asovanmeren soisesta Sivašmerestä.
Kertšin niemimaalla on metallikaivoksia ja suolavarantoja.


title: Seelow

text: Seelow on kaupunki Saksassa Brandenburgin osavaltiossa noin 90 kilometriä Berliinistä itään ja noin 15 kilometrin päässä Puolan rajasta. Kaupungissa on noin 5 700 asukasta. Kaupungin ympärillä, Oderin jokilaakson reunalla sijaitsevat "Berliinin porteiksi" kutsutut Seelowin kukkulat. Berliinistä itään johtava päätie kulkee niiden kautta.


title: Seelow

text: Toisen maailmansodan aikana kukkuloilla käytiin merkittävä taistelu 16.–19. huhtikuuta 1945, jossa Georgi Žukovin johtamat puna-armeijan joukot kukistivat saksalaisten viimeisen puolustuslinjan ennen Berliinin valtausta. Tämän taistelun vuoksi Seelow on kuvattu useissa peleissä, videoissa ja kirjoissa.


title: MPC (aikakauslehti)

text: MikroPC (vuodesta 1983 vuoteen 1988 Mikro ja vuodesta 2013 vuoteen 2015 MPC) oli vuonna 1983 perustettu suomalainen tietotekniikka-alan lehti. MPC yhdistettiin syyskuussa 2015 Talentum Median keväällä 2015 Sanoma Magazinesiltä ostamaan MB-lehteen. Yhdistyneen lehden nimeksi tuli Mikrobitti. Sen ensimmäinen numero ilmestyi 24.9.2015. Samalla MPC lakkautettiin.


title: MPC (aikakauslehti)

text: MikroPC:nverkkopalvelussa oli uutisia, printtilehtien pdf-versiot (vain tilaajille), tiedostoalue sekä keskustelupalsta, jossa voi kysyä tietoteknikkaan liittyviä kysymyksiä myös nimettömänä.


title: MPC (aikakauslehti)

text: Yksitoista kertaa vuodessa (12 numeroa) ilmestyvällä, MPC:llä oli 136 000 lukijaa vuonna 2008 (KMT 08). Lehden keskimääräinen lukuaika oli 57 minuuttia (KMT/TGI Syksy 2004). Levikki on 30 122 (LT 2009).


title: MPC (aikakauslehti)

text: Lehden päätoimittajana toimi vuodesta 2012 alkaen Mikko Torikka. Torikka jatkaa Mikrobitti-lehden päätoimittajana. Torikkaa edelsivät tehtävässä Antti Oksanen syyskuusta 2010 lähtien sekä häntä ennen useita vuosia tehtävässä toiminut Kimmo Seppälä. Lehden toimituspäällikkönä toimi Jouni Junkkaala.


title: Qattaran syvänkö

text: Qattaran syvänkö () on Egyptin alueella Libyan aavikolla sijaitseva maanpinnan painuma, jonka syvin kohta on 133 metriä merenpinnan tason alapuolella. Syvänkö on laajuudeltaan 18 000 neliökilometriä (hieman Laatokkaa pienempi), leveydeltään 80 ja pituudeltaan 120 kilometriä. Syvängön pohjalla on suolatasanko.


title: Qattaran syvänkö

text: Syvängön luoteis- ja pohjoisosissa on suolaisia soita. Syvängöllä on laajoja suolakenttiä, jotka toisinaan täyttyvät vedellä. Näissä on kova kuori ja alla mutaa. Alueen suurin keidas, neljän neliökilometrin laajuinen ja murtovetinen Moghran keidas, on asumaton, ja sen kasvillisuus on pääasiassa ruokoa. Akasiat kasvavat yleensä kuivissa painumissa (wadi).


title: Qattaran syvänkö

text: Alueella elää gepardeja. Muita nisäkkäitä alueella ovat kaksi gasellilajia, aavikkokettu, shakaali, aavikkojänis. Villejä muflonien ja lampaiden sukulaislajeja ja beisoja ("Oryx") on myös elänyt alueella, mutta nykyään kannat ovat pieniä, tai ne ovat hävinneet. Vakituisia asutuksia alueella ei ole. Vaeltavat beduiinit ja heidän eläimensä käyttävät alueen vesipaikkoja etenkin kuivina aikoina.


title: Qattaran syvänkö

text: Toisessa maailmansodassa syvänkö oli este suurimmalle osalle sotilasajoneuvoista, etenkin panssarivaunuille. El Alameinin taistelussa tankit joutuivat kiertämään suolasuot ja -järvet jyrkkien rinteiden viertä, mikä osaltaan ratkaisi taistelun kulkua.


title: Qattaran syvänkö

text: Välimereltä on syvängölle matkaa noin 80 kilometriä. Vesitunnelin ja -voimalan rakentaminen merestä syvängön alueelle voisi tuottaa huomattavan energiamäärän.


title: Osavuosikatsaus

text: Osavuosikatsaus (kvartaalikatsaus, tulosjulkistus, lyh. OVK) tarkoittaa yleisimmin pörssinoteeratun yrityksen (ks. Osakeyhtiö) tulosten ja muun kehityksen raportointia osakkeenomistajille vuoden alusta kolmen kuukauden välein. Pörssinoteeratut yritykset ovat tiedonantovelvollisia, mistä määrätään Suomen laissa ja tarkemmin asetuksissa. Yksi säädöksissä määrätty tiedonantomuoto on kehityksen raportoiminen 3 kuukauden väliajoin.


title: Osavuosikatsaus

text: Tästä on syntynyt käsite kvartaalitalous, joka varsinkin poliittisessa kielenkäytössä on alkanut tarkoittaa kaikkea sitä työntekijän kannalta kielteistä, mitä nopeatempoisesta markkinataloudesta seuraa.


title: Dukla

text: Dukla on kaupunki Ala-Karpatian voivodikunnassa Puolan kaakkoisosassa. Kaupungin asukasluku oli 2 122 vuonna 2015.


title: Dukla

text: Muutamia kilometrejä kaupungista etelään Slovakian rajalla sijaitsee Duklasola Karpaattien vuoristossa, joka on stategisesti tärkeä kulkureitti Puolan ja Slovakian välillä. Solan katsotaan olevan itäisen ja läntisen slaavilaisen kulttuurin kohtauspaikka. Duklasolasta on käyty kovia taisteluita vuonna 1848 Unkarin vallankumouksen ja toisen maailmansodan aikana.


title: Pussikontiaiset

text: Pussikontiaiset eli pussimaamyyrät ovat harvinaisia ja huonosti tunnettuja pussieläimiä Länsi-Australian aavikoilta. Pussikontiaisten kaksi lajia muodostavat "Notoryctemorphia"-lahkon ja "Notoryctidae"-heimon.


title: Pussikontiaiset

text: Pussikontiaiset ovat kehittyneet konvergentin evoluution myötä hyvin samankaltaisiksi kuin istukkanisäkkäisiin kuuluvat kontiaiset ja kultakontiaiset. Ne viettävät suurimman osan elämästään maan alla. Pinnalle ne tulevat harvoin, luultavasti useimmin sateiden jälkeen. Pussikontiaiset ovat sokeita ja niiden silmät ovat surkastuneet mykiöksi ihon alla. Niillä ei ole ulkoisia korvia, vain pienet reiät paksun turkin peitossa.


title: Pussikontiaiset

text: Pussikontiaisten pää on kartiomainen ja siinä on nahkainen kilpi kuonon suojana. Vartalo on pitkulainen ja häntä lyhyt sekä karvaton kärjestä. Pussikontiaiset ovat noin 12–16 senttimetriä pitkiä, painavat 40–60 grammaa ja niiden turkki on kauttaaltaan vaalea kultaisella loistolla. Pussikontiaisten pussinsuu osoittaa taaksepäin, jotta se ei täyttyisi hiekalla.


title: Martti Rautanen

text: Martti (Martin) Rautanen (10. marraskuuta 1845 Tikanpesä, Inkerinmaa – 19. lokakuuta 1926 Olukonda, Namibia) oli Suomen evankelis-luterilaisen kirkon lähetystyön pioneeri.


title: Martti Rautanen

text: Rautanen syntyi köyhään perheeseen Inkerinmaalla, minne suku oli siirtynyt Savosta. Silti hän piti itseään venäläisenä. Vuoden 1863 kesäkuussa hän lähti äidin ja rippi-isän rohkaisemana Helsinkiin, vuotta aikaisemmin toimintansa aloittaneeseen Suomen lähetysseuran lähetyskouluun.


title: Martti Rautanen

text: Rautanen lähti 24. kesäkuuta vuonna 1868 neljän työtoverinsa kanssa lähetyssaarnaajaksi lounaiseen Afrikkaan Ambomaalle, (nykyiseen Namibiaan). Matka tehtiin Hereromaan kautta, jonne tultiin huhtikuussa 1869 ja jossa vietettiin vielä yli vuosi, Ambomaalle miehet pääsivät vasta heinäkuussa 1870. Siellä suomalaiset saivat vakiinnutettua toimintaansa erityisesti kaakkoisen Ondongan heimon alueella.


title: Martti Rautanen

text: Ambomaalla Rautanen toimi yli viisikymmentä vuotta, 1880 Olukondaan perustamansa lähetysaseman johtajana, raamatunkääntäjänä sekä pitkäjännitteisessä opetus- ja kasvatustyössä: ensimmäiset ambomaalaiset papit vihittiin 1925. Rautasen käännöstyö käsitti erityisesti vuonna 1892 ilmestyneen ndongan-kielisen virsikirjan. Rautanen oli myös tunnustettu virsirunoilija ja kansatieteilijä, joka antoi arvoa ambomaalaisten omalle kulttuurille. Hän keräsi kasveja, teki säähavaintoja ja toimitti esineistöä mm. Kansallismuseoon.


title: Martti Rautanen

text: Vähän ennen kuolemaansa Rautanen vihittiin Helsingin yliopistossa teologisen tiedekunnan kunniatohtoriksi. Rautanen sai paikallisilta lempinimen Nakambale, joka tarkoittaa "sitä joka pitää hattua". Hän piti usein kalottia, jonka ambomaalaiset käsittivät palmukoriksi. Nakambale-sana tulee okambale-sanasta, joka merkitsee pientä koria. Rautanen tunnettiin Nakambalena niin hyvin, että nimi kirjoitettiin jopa hänen hautakiveensä. Häntä kunnioitetaan Namibiassa erittäin paljon vielä nykyisinkin, vaikka hänen kuolemastaan on kulunut jo 90 vuotta. Rautanen meni vuonna 1872 naimisiin saksalaisen lähetyssaarnaajan Franz Kleinschmidt'in tyttären Friedan kanssa. Rautaset saivat yhdeksän lasta, mutta moni lapsista kuoli jo pienenä malariaan.


title: Prohorovka

text: Prohorovka () on kaupunkityyppinen taajama Venäjällä Belgorodin alueella Psjol-joen varrella kaakkoon Kurskin kaupungista. Kaupungin väkiluku oli vuonna 2010 noin 9 000 henkeä.


title: Prohorovka

text: Toisen maailmansodan aikana alueella käytiin valtava panssaritaistelu osana Kurskin taistelua, johon osallistui noin 1 000 panssarivaunua.


title: Lowlife Philosophers

text: Lowlife Philosophers on porilainen, vuonna 2002 perustettu yhtye, jonka musiikissa yhdistyvät useat tyylisuunnat kuten indierock ja progressiivinen rock sisältäen myös pop-elementtejä sekä psykedeelisiä suuntauksia. Bändin keulahahmona vaikuttaa karismaattiseksi kuvailtu laulaja Noora Tommila (mm. Eleanoora Rosenholm) ja baritonikitaraa soittaa myös mm. Kuusumun Profeetta -yhtyeessä vaikuttava Mikko Elo. Bändin musiikille tärkeänä elementtinä toimivat myös Tero Fagerströmin kosketinsoittimet. Yhtye toimi vuosina 2002 - 2014 nimellä Lowlife Rock'n'Roll Philosophers. Bändi lyhensi nimensä alkuvuonna 2015 neljännen albuminsa julkaisun kynnyksellä.


title: Lowlife Philosophers

text: Lowlife (Rock'n'Roll) Philosophers on julkaissut neljä kokopitkää albumia. "Hiding Place" (2004) ja "Violent Calm" (2006) -levyjen julkaisijana on toiminut itsenäinen levymerkki Seeker. Yhtyeen kolmas albumi, "Welcome To The Dawn Of A New Time" (2009 julkaistiin Solmu Records'in / Olo Levyjen kautta. Yhtyeen tuorein julkaisu "Same Revolution Twice" julkaistiin Karkia Mistika Recordsin kautta lähes 6 vuotta edellisen albumin julkaisusta.


title: Vartiotorni-seura

text: Vartiotorni-seura tarkoittaa Jehovan todistajat -uskontokunnan käyttämiä rekisteröityjä yhdistyksiä. Jehovan todistajien toiminta eri maissa tapahtuu paikallisten yhdistysten kautta, jotka ovat Yhdysvalloissa rekisteröityjen "Watch Tower Bible and Tract Society" -yhdistysten hyväksymiä.


title: Vartiotorni-seura

text: Yhdysvaltojen Vartiotorni-seura järjestää paikallisten yhdistysten kautta Jehovan todistajat -uskontokunnan käytännön asioita ympäri maailman. Se organisoi muun muassa haaratoimistojen rakentamisen, seurakuntien järjestämisen, lähetystyön sekä uskonnollisen kirjallisuuden tuottamisen. Vartiotorni-seuran yhdistykset vastaavat myös liikkeeseen kohdistuvista lakiasioista.


title: Vartiotorni-seura

text: Suomessa Jehovan todistajat ovat rekisteröityneet uskonnolliseksi yhdyskunnaksi jonka nimi on Jehovan todistajat uskonnollinen yhdyskunta. Myös Suomen Jehovan todistajien toiminta kuuluu Yhdysvaltojen Vartiotorni-seuran alaisuuteen ja Suomeen onkin myös rekisteröity aatteellinen yhdistys "Vartiotornin Raamattu ja Traktaattiseura Ry".


title: Vartiotorni-seura

text: Ensimmäisen Vartiotorni-seuran yhdistyksistä perusti Yhdysvalloissa vuonna 1881 Charles Taze Russell. Hänet tunnetaan Raamatuntutkijat-nimisen uskonnollisen liikkeen perustajana. Yhdistyksen nimi oli tuolloin "Zion's Watch Tower Tract Society" eli Siionin Vartiotorni ja Traktaattiseura ja sen tarkoitus oli julkaista uskonnollista kirjallisuutta. Russellista tuli Vartiotorni-seuran sihteeri-rahastonhoitaja ja sittemmin sen toinen presidentti.


title: Vartiotorni-seura

text: Raamatuntutkijoiden liikkeen ajauduttua sisäisiin ristiriitoihin ja hajaannukseen vuonna 1917 silloinen Vartiotorni-seuran presidentti, Joseph F. Rutherford, onnistui saamaan täyden vallan Vartiotorni-seurassa erottamalla hänen kanssaan eri mieltä olevat yhdistyksen johtokunnan jäsenet . Myöhemmin Rutherfordin johtamat raamatuntutkijat erottautuivat muista raamatuntutkijoiden ryhmistä Jehovan todistajat -nimiseksi uskonnolliseksi liikkeeksi. Vartiotorni-seura julkaisutoimintoineen jäi näin lopulta Jehovan todistajat -liikkeen haltuun.


title: Vartiotorni-seura

text: Pennsylvaniassa ja New Yorkissa rekisteröityjen Vartiotorni-seuran yhdistysten johtokuntaan kuului vuoteen 2000 asti Jehovan todistajien hallintoelimen jäseniä. Tuolloin kuitenkin ilmoitettiin, että hallintoelimen jäsenten ei tarvitse enää varsinaisesti olla yhdistysten johtokuntien jäseniä. Nykyään yhdistystoimintaan vivahtava termi "Vartiotorni-seura" on Jehovan todistajien kielenkäytössä vanhahtava, ja mieluummin käytetään termiä "Järjestö" tarkoittamaan kaikkia saman, yhteisen päämäärän jakavia rekisteröityjä uskonnollisia yhdyskuntia ja muita oikeussubjekteja.


title: Vartiotorni-seura

text: Suomalainen yhdistysHoitaa kirjallisuuden painattamisen sekä oikeustoimet Suomessa. Vapaaehtoistyöntekijöiden tilat sijaitsevat Tikkurilassa.


title: Vartiotorni-seura

text: Aatteellinen yhdistys


title: Vartiotorni-seura

text: Jehovan todistajilla on Yhdysvalloissa useita organisaatioita, jotka hoitavat erilaisia tehtäviä.


title: Vartiotorni-seura

text: Pennsylvanian Vartiotorni Raamattu ja Traktaattiseura


title: Vartiotorni-seura

text:
Perustaja: Charles Taze Russell ystävineen.
Perustettu vuonna 1881.
Tunnettu myös nimillä:Nimi (Syntynyt – Kuollut) – puheenjohtajana eli presidenttinä


title: Vartiotorni-seura

text: Päämaja sijaitsee Brooklynissä, New Yorkissa. Voittoa tuottamaton yhdistys toimii Jehovan todistajien edustajana ja agenttina. Julkaisee Vartiotorni- ja Herätkää!-lehdet englanniksi. Myöntää julkaisuoikeudet eri maiden yhdistyksille.


title: Vartiotorni-seura

text:
Aiemmat nimet:
Huomio: Ensimmäisessä yhdistyksessä Watch Tower on kaksi sanaa, jälkimmäisessä yhdyssana.


title: Vartiotorni-seura

text: Kansainvälinen Raamatuntutkijoiden Liitto


title: Teteriv

text: Teteriv () on Dneprin sivujoki Ukrainassa Žytomyrin alueella, jossa se virtaa alueen pääkaupungin Žytomyrin läpi ja laskeutuu lopulta Dnepriin Kiovan yläpuolella sijaitsevan Kiovan tekojärven kohdalla. Joki on 385 km pitkä.


title: Polderi

text: Polderi on ympäröivää vesialuetta matalammalla sijaitseva maa-alue, joka on erotettu siitä valleilla ja padoilla. Vesipumppuja tarvitaan joidenkin poldereiden pitämiseen kuivina, jotkut voidaan tyhjentää laskuveden aikana. Poldereita on rakennettu moniin paikkoihin, missä maata on haluttu kuivattaa. Suomessa poldereita on neljä Vaasan ja Mustasaaren alueella, Söderfjärden, Munsmo ja kaksi Kyrönjoen suulla Vassorissa. Nämä on padotettu ja ojitettu, joiden päissä on pumppuasemat estämässä poldereiden joutumista meriveden peittämiksi. Alankomaissa, erityisesti Hollannin maakunnissa on huomattavia määriä poldereita. IJsselmeer on poldereiden ympäröimä tekojärvi Alankomaissa. Monien jokien varsilla on tulva-altaita, poldereita, jotka suuren tulvan aikaan voidaan täyttää vedellä, jotta suuremmilta vahingoilta vältyttäisiin.


title: Davao

text: Davao on kaupunki Filippiineillä. Kaupunki sijaitsee Mindanaon saarella, Davaonlahden rannalla. Sen pinta-ala on noin 2 400 neliökilometriä. Kaupungin asukasluku on 1 632 991 asukasta (2015) ja se on Filippiinien kolmanneksi suurin kaupunki. Kaupungin läheisyydessä sijaitsee 2 954 metriä korkea tulivuori Mount Apo.


title: Davao

text: Davaossa sattui kaksi tuhoisaa terroristi-iskua keväällä 2003, joissa kuoli kymmeniä ihmisiä. Iskujen tekijöiksi epäiltiin islamistiryhmää, mutta ryhmä kiisti osallisuutensa tekoon.


title: Sandomierz

text: Sandomierz () on kaupunki Świętokrzyskin voivodikunnassa Kaakkois-Puolassa. Kaupungin asukasluku oli 24 326 vuonna 2015. Se sijaitsee Veiksel- ja San-jokien yhtymäkohdassa.


title: Suomen sisäministeri

text: Sisäministeri (vuoden 2014 alkuun saakka "sisäasiainministeri") on Suomen sisäministeriön päällikkö ja käsittelee hallituksen työnjaon mukaan poliisia, pelastustointa, rajojen vartiointia ja maahanmuuttoa koskevat asiat.


title: Suomen sisäministeri

text: Sisäministerin tehtäviin kuuluvat kansainväliset asiat sekä virkanimitys- ja henkilöstöasiat. Ministeri johtaa myös taloussuunnittelua ja talousarvioiden ja muiden yhteisten asioiden valmistelua omalla toimialallaan.


title: Suomen sisäministeri

text: Vuodesta 2018 Suomen sisäministeri on kokoomuksen Kai Mykkänen.


title: Pentti Otsamo

text: Pentti Otsamo (s. 1967 Oulu) on suomalainen sarjakuvantekijä, joka on tullut tunnetuksi arkielämän kuvaajana. Otsamo asuu nykyisin Maaningalla.


title: Pentti Otsamo

text:
Otsamo voitti Suomen sarjakuvaseuran myöntämän Puupäähatun jo uransa alkuvaiheissa. Vuonna 1995 julkaistu varhaistuotannon kokoava "Pölykapseli" toimi lähtölaukauksena pitkälle ja hallitulle uralle maan kärkipiirtäjien joukossa. Arkielämän kuvaukset saavat välillä hyvinkin absurdeja käänteitä, mutta tyyli pysyy samana.
Puupään jälkeen Otsamo on tullut tunnetuksi muun muassa Pauli Kallion kanssa tekemästä "FC Palloseurasta". Kuudennessa divisioonassa pelaavan joukkueen edesottamuksia on tallennettu jo kolmen albumin verran. Otsamoa on julkaistu myös paljon ulkomailla, ainakin saksaksi, englanniksi, ranskaksi ja ruotsiksi. Esimerkiksi albumi "Pieni olento" julkaistiin englanniksi nimellä "Little Homunculus" jo vuonna 1998, siis ennen suomenkielistä versiota.


title: Pentti Otsamo

text: Vuonna 2008 Otsamo ja Kallio toteuttivat elämäkerrallisen sarjakuva-albumin kielentutkija M. A. Castrénin matkoista Venäjälle.


title: Pentti Otsamo

text: Otsamon tyyli on varsin lämminhenkinen, jopa hellä. Ligne claire -koulukunnan edustajana kuvat ovat varsin selkeitä ja helposti hahmotettavissa. Tarinat tukevat hyvin piirrostyyliä tai toisin päin ja kokonaisuudesta tulee hallittu.


title: Torgau

text: Torgau on kaupunki Saksassa Saksin osavaltiossa Elben rannalla. Kaupungissa on arviolta 20 047 asukasta (vuonna 2015) ja sen pinta-ala on 102,55 neliökilometriä.


title: Torgau

text: Torgau muistetaan parhaiten paikkana, jossa puna-armeijan ja länsiliittoutuneiden joukot kohtasivat toisessa maailmansodassa 25. huhtikuuta 1945.


title: Eekkeri

text: Eekkeri (, lyhenne "ac") on anglosaksinen pinta-alan yksikkö.


title: Eekkeri

text: Eekkeri vastaa


title: Eekkeri

text: Eekkeri on sellaisen suorakulmion pinta-ala, jonka toisen sivun pituus on yksi "furlong" (660 ft ≈ 201 m) ja toisen pituus on yksi "chain" (66 ft ≈ 20 m) tai neljä "rodia". Eekkerin arvellaan tarkoittaneen pinta-alaa, jonka pystyi kyntämään päivässä.


title: Eekkeri

text: Sana "acre" on muinaisgermaaninen sana ja tarkoittaa "peltoa" (vrt. ruotsin "åker"). Se on anglosaksisena aikana tarkoittanut sitä peltopinta-alaa, minkä yhden härän vetämällä pyörättömällä auralla saa yhden päivän aikana kynnettyä.


title: Eekkeri

text: Vanhoissa suomalaisissa mittayksiköissä eekkeriä vastaa tynnyrinala, joka on se pinta-ala, jonka saa kylvettyä yhdellä tynnyrillisellä siemeniä.


title: Noni

text: Noni ("Morinda citrifolia") on "Morinda"-sukuun kuuluva matarakasvi.


title: Noni

text: Noni kasvaa pensasmaisena tai pienenä puuna. Pisimmillään noni voi kasvaa 9 metrin korkuiseksi. Täysikasvuinen nonikasvi voi tuottaa jopa satoja kiloja hedelmiä kuukaudessa vuoden ympäri. Nonin kukat ovat pieniä ja valkoisia. Hedelmät ovat soikeita ja noin perunan kokoisia. Kypsä hedelmä haisee voimakkaasti epämiellyttävälle ja maistuu kitkerältä. Maustaan ja hajustaan huolimatta nonihedelmää voi käyttää ravintona.


title: Noni

text: Noni on levinnyt alkuperäiseltä kasvualueeltaan Kaakkois-Aasiasta aina Polynesian saaristoon saakka. Sitä kasvaa myös Länsi-Intiassa ja Etelä-Amerikassa.


title: Noni

text: Noni kasvaa varjoisissa metsissä ja avoimilla kivisillä tai hiekkaisilla rannoilla.


title: Noni

text: Nonia on käytetty kansanparantajien rohtona Kiinassa, Intiassa, Tahitilla ja Havaijilla. Nykyään nonihedelmästä tehdään muun muassa mehua. Markkinoilla olleet kapselit ovat maahantuontikiellossa.


title: Noni

text: Nonin usein väitetään auttavan hyvin moniin sairauksiin, mutta tieteellistä näyttöä tästä ei ole. Nonista on tehty laboratorio- ja eläinkokeita, joissa on havaittu joitain positiivisia vaikutuksia. Ihmisille tehtävät testit ovat käynnissä..


title: Noni

text: Vuonna 2005 kaksi tieteellistä julkaisua raportoi terveystuotteiden käyttöön liittyneen maksatulehduksen.


title: Noni

text: Euroopan elintarviketurvallisuusviranomainen EFSA ei ole löytänyt näyttöä noni-mehun nauttimisen yhteydestä maksatulehdukseen. EU:n komissio oli pyytänyt asiasta tieteellistä arviointia. EFSA ei ottanut kantaa terveysväittämien oikeellisuuteen


title: Noni

text: Ainakin osa yrityksistä myy tuotteitaan verkostomarkkinoinnilla. Nonia myydään myös joissakin luontaistuotekaupoissa.


title: Noni

text: Noni-hedelmämehut olivat Suomessa kiellettyjä 26. marraskuuta 1998 – 4. elokuuta 2003. Tuote kiellettiin, koska eräät jälleenmyyjät markkinoivat sitä Elintarvikelain (361/1995) 6 §:n vastaisin terveysväittein ja harhaanjohtavin tiedoin ja tuote tuli arvioida EU:n uuselintarvikkeita ja elintarvikkeiden uusia ainesosia koskevan Euroopan parlamentin ja neuvoston asetuksen (258/1997) mukaisesti. Noni-hedelmämehu sai EU:n hyväksynnän elintarvikkeena ja koska markkinointia korjattiin, sai tuotetta jälleen myydä Suomessa. EU:n elintarvikealan tiedekomitea mainitsee lausunnossaan, että sille toimitetuista tiedoista ja käytettävissä olleesta aineistosta ei käy ilmi mitään näyttöä siitä, että ”noni-mehusta” olisi muihin hedelmämehuihin verrattuna erityistä hyötyä terveyden kannalta. Elintarvikeviraston päätöksen mukaan Nonin markkinoinnissa ei saa väittää, että tuotteella olisi sairautta ehkäiseviä, hoitavia tai parantavia vaikutuksia.


title: Noni

text: Yhdysvaltojen ruoka- ja terveysvirasto FDA on kieltänyt markkinoimasta nonia terveysväittämillä.


title: Noni

text: Nonissa on muun muassa limoneenia, betasitosterolia, elaidihappoa, eugenolia, gentisinihappoa, linoleiinihappoa, oleiinihappoa, skopoletiiniä ja ursolihappoa. Lisäksi siinä on runsaasti polysakkarideja.


title: Viehe

text: Viehe on urheilukalastuksessa kalojen pyydystämiseen käytettävä esine, jota liikutellaan siiman päässä, useimmiten vavan avustuksella. Pienimmillään viehe voi olla alle 0,5 cm:n mittainen (mormyska), suurimmillaan tavallisesti maksimissaan noin 40 cm (vaappu). Suomalaisessa kalastuksessa pilkkivieheet ovat keskimäärin pienempiä kuin avovesikalastuksen vieheet. Viehe jäljittelee tavoiteltavan petokalan luonnollista ravintokohdetta tai pyrkii muulla tavoin herättämään kalan saalistusvietin tai reviiritoiminnan.


title: Viehe

text: Viehe on tavallisimmin varustettu koukuin. On olemassa myös tapa, jossa koukku korvataan palalla kuitu- tms. materiaalia, johon petokalan hampaat voivat tärpissä takertua. Tämä tapa ei kuitenkaan ole saavuttanut suurempaa suosiota; vieheen koukutus on ylivoimaisesti käytetympi tapa. Jos viehekalastuksessa ei käytetä syöttiä, voi käyttää myös väkäsettömiä koukkuja – etenkin jos tarkoituksena on päästää saadut kalat pääsääntöisesti takaisin.


title: Viehe

text: Vieheillä voidaan kalastaa vuodenajasta ja säästä riippumatta. Kalastustapoja ovat heittokalastus, vetouistelu, perhokalastus ja pilkkiminen.


title: Viehe

text: Käyttökelpoinen viehe voi olla kalastuspaikasta ja -tilanteesta riippuen erilainen. Käyttökelpoisilla tarkoitetaan sellaisia vieheitä, jotka satunnaisessa kalastustilanteessa ovat ominaisuuksiltaan tarkoituksenmukaisimpia käyttää ja tuottavat kenties eniten kalatapahtumia.


title: Viehe

text: Uistin on viehetyyppi eli kalastustyökalu, jota käytetään heittokalastukseen, vetouisteluun sekä joissakin tapauksissa pilkintään. Uistimessa on runko ja yksi tai useampi koukku, johon petokala hyökätessään jää kiinni. Erilaisia uistintyyppejä ovat lusikat, vaaput, lipat ja jigit.


title: Viehe

text: Uistimen rungon tarkoitus on herättää kalan saalistusvaisto. Runko muistuttaa yleensä kalastetun petokalalajin ravinnoksi kuuluvaa pienempää kalaa. Uistin voi olla kiiltävä, jolloin se kimaltelee huomiota herättävästi vedessä liikkuessaan. Kimaltelua lisää, jos uistimessa on pyörivä lippa, joka pyörii vedessä uistimen edetessä. Uistimen rungossa voi olla ulokkeita, esimerkiksi värikkäitä tupsuja.


title: Viehe

text: Koukkujen tarkoitus on saada kala kiinni uistimeen, kun kala on haukannut uistimen kitaansa. Koukut ovat teräväpäisiä ja niissä on monesti vastakkaiseen suuntaan osoittava väkänen, joka vaikeuttaa koukun irtoamista kalasta ja täten pienentää vahingollisten karkuutusten riskiä.


title: Viehe

text: Peruke, jossa on leikari, liittää uistimen siimaan siten, että siima ei kierry, vaikka uistin pyörisi akselinsa ympäri. Pitkä peruke estää myös esimerkiksi hauen kalastuksessa siiman katkeamisen kalan teräviin hampaisiin.


title: Viehe

text: Tunnettuja suomalaisia uistinmerkkejä ovat muun muassa Rapala, ja sen kanssa samaan konserniin kuuluvat Blue Fox, Luhr Jensen, Storm, Trigger-X ja Williamson. Suomalaisia uistinten valmistajia ovat Kuusamon Uistin, Wake Fishing ja Finlandia-uistin, jonka tavaramerkkinä on Nils Master.


title: Viehe

text: Lusikkauistin on saanut nimensä sen lusikkamaisen kuperasta muodosta ja Suomessa siitä, että Tiura-Uistinta edeltänyt kultaseppä käytti hopealusikkamuotteja uistinta metallista valmistaessaan. Lusikkauistinta käytetään muun muassa hauen, lohen, taimenen ja kirjolohen heittokalastuksessa ja vetouistelussa. Lusikkauistimet valmistetaan metallista, kuten alpakasta eli uushopeasta, messingistä tai kuparista. On myös esimerkiksi korkilla kevennettyjä, hitaammin vajoavia lusikoita.


title: Viehe

text: Vaappu-uistin muistuttaa uistimista ehkä eniten kalaa. Se soveltuu muun muassa hauen, ahvenen, kuhan ja lohikalojen pyyntiin. Vaapun uintisyvyyden määrää vaapussa oleva muovinen tai metallinen uintilista eli nokkalevy. Siimaan nähden pienessä kulmassa sijaitseva suuri nokkalevy ohjaa vaapun uimaan syvällä, kun taas pienempi tai suuremmassa kulmassa sijaitseva nokkalevy pienentää uintisyvyyttä. Uintilistalla varustettuja ns. perusvaappuja on saatavissa "floating-" (kelluva), "sinking-" (uppoava) ja "suspending-"mallisina (syvyytensä säilyttävä).


title: Viehe

text: Vaapuiksi lukeutuvat myös pintakalvossa uivat, muun muassa hauelle ja taimenelle suunnatut pintavaaput sekä erityisesti hauelle tarkoitetut jerkkivaaput. Näissä uudemmissa vaapputyypeissä on harvemmin nokkalevyä, mikä saattaa vaatia kalastajalta jonkinlaista uittamistyyliä vaapun uinnin aikaansaamiseksi. Näitä vieheitä ei siis kelata suoraan kuten muita viehetyyppejä, vaan uintiliike luodaan vavan nykäyksillä tai kelausrytmin muutoksilla.


title: Viehe

text: Hauen jerkkikalastus alkoi yleistyä Suomessa vuosien 2003–2004 vaiheilla, ja se on nykyään varsin suosittua varsinkin maan etelärannikolla. Pikkuhiljaa jerkkaus on saanut suosiota myös sisävesillä. Haukijerkit ovat usein varsin kookkaita, pituudeltaan noin 10–20-senttisiä ja painoltaan noin 30–150-grammaisia.


title: Viehe

text: Lippauistin on hyönteistä tai sitä jahtaavaa kalaa muistuttava viehe. Siinä on kovaa vauhtia pyörivä lehti, joka aiheuttaa vedessä värähdyksiä, joihin kalat kylkiviiva-aistillaan reagoivat. Hyönteismäisillä lipoilla voi saada perinteisesti vieheellä kalastettavien petokalojen lisäksi myös esimerkiksi särkikaloja. Lipat ovatkin ehkä monipuolisimpia vieheitä erilaisine kokoineen, väreineen ja tyyppeineen.


title: Viehe

text: Jigi eroaa muista uistimista sekä materiaalissa että koukussa. Se on pehmeä ja sen koukku sojottaa ylös, mikä estää pohjaan tarttumisen. Jigi vaatii kelan ja vavan liikkeillä säädeltävää uittamisrytmiä. Jigit ovat kaksiosaisia: niissä on pujotettu painolla varustettuun koukkuun toukkaa tai kalaa muistuttava, esimerkiksi silikonista valmistettu jigiosa.


title: Viehe

text: Ruohosuojattu uistin on lusikkauistin tai lippauistin, jonka ominaisuutena on välttää tarttumista vesikasveihin, kuten kaisloihin tai lumpeisiin. Ruohosuojaus on toteutettu useimmiten joko kiinteinä uistimessa tai koukuissa olevilla metalliviiksillä, jotka ohjaavat kasvillisuuden koukkujen ohi. Kalan tarttuessa uistimeen metalliviikset taipuvat ja antavat koukkujen tarttua kalan suuhun. Koukun tarttuvuus kalaan on toki hieman heikompi kuin ruohosuojaamattomassa uistimessa. Ruohikkouistimet ovat kuitenkin tärkeitä, sillä monet kalalajit hakeutuvat kasvillisuuden suojiin. Ruohosuojattuja koukkuja myydään erikseen, joten periaatteessa mistä tahansa vieheestä saa ruohosuojatun koukut vaihtamalla. Suojauksen on kuitenkin todettu toimivan parhaiten lusikoissa ja lipoissa. Ruohosuojatuista uistimista tunnetuin lienee Rapalan Minnow Spoon.


title: Viehe

text: Perho on erivärisistä langoista, karvoista, höyhenistä tai keinokuiduista sidottu hyönteis- tai kalajäljitelmä. Sillä kalastetaan usein lohikaloja koskilla. Etenkin isommat perhot ovat myös merkittäviä hauenkalastuksessa. Esimerkiksi talvella sulilla merenrannoilla perhokalastus on lähes ainoa toimiva hauen viehekalastusmuoto. Perhoja voi sitoa kooltaan, väriltään, tyypiltään ja painotukseltaan erilaisia, kuten pintaperhoja ja uppoperhoja.


title: Viehe

text: Pilkki on talvella jäiden aikaan käytettävä viehe, jolla saa lähes kaikenlaista kalaa. Tyypillinen pilkkimistilanne tapahtuu jäähän kairalla poratun avannon läpi. Pilkki voidaan syötittää esimerkiksi kärpäsen tai surviaisen toukilla, milloin kala pyrkii syömään syötin. Syötittämättömillä pilkeillä kala taas tavoittelee itse viehettä. Pilkkityyppejä ovat lusikkauistimia muistuttavat pystypilkit, vaakatasossa pysyvät tasapainopilkit ja pienet, pallomaiset mormyskat. Pilkkiä uitetaan vavan nykäyksin ja vedoin, mikä houkuttelee kaloja. Pilkkiä voi myös avovesiaikaan veneestä, laiturilta tai sillalta käsin.


title: Isomäki

text: Isomäki () on yksi Porin kaupunginosista, ja alueelle on keskitetty urheilu- ja virkistystoimintaa, eikä kaupunginosassa ole asuinrakennuksia. Lähin asuinalue sijaitsee Isomäestä itään, naapurikaupunginosa Tiilimäessä. Aluetta rajaa pohjoisessa Valtatie 2 ja lännessä Valtatie 8. Etelässä on Isomäen urheilualueeseen miellettävä Porin metsä.


title: Isomäki

text: Isomäessä sijaitsee muun muassa Porin Ässien kotihalli, jääpalloseura Narukerän kotikenttä Porin tekojäärata, sekä jalkapalloseura FC Jazzin kotinurmi Porin stadion ja pesäpalloseura Pesäkarhujen kotikenttä. Tekojääradan vieressä on jalkapalloilijoiden, yleisurheilijoiden ja messujärjestäjien käyttämä Karhuhalli.


title: Isomäki

text: Lisäksi alueelta löytyy Porin maauimala, kaksi harjoitusjäähallia ja tekojääkaukalo, tennishalli, tenniskenttiä ja tekonurmi- ja hiekkakenttiä. Viereisessä Porin metsässä on lenkkipolkuja ja patikointireittejä. Talvisin lenkkipoluilla menee hiihtoladut. Vähälumisina talvina ladut lumetetaan tekojääradalta ja jäähalleista tulevalla lumella. Metsässä sijaitsee myös kesäteatteri.


title: Isomäki

text: Isomäessä sijaitseva Porin suurin jäähalli rakennettiin alun perin tekojääradaksi, vuonna 1964. Se katettiin vuonna 1971 ja siellä on nykyisin yhteensä 6 472 paikkaa.


title: Isomäki

text: Porin kaupungin maauimala (puhekielessä Maikkala) valmistui vuonna 1957, ja sen suunnittelusta vastasi arkkitehti Yrjö Lindegren. Nykyisin alue on asemakaavallisesti suojeltu, ja sen rakennusten suojelua valvoo Museovirasto. Vuosina 2002-2005 maauimalassa suoritettiin suuria peruskunnostuksia, jotka maksoivat yhteensä noin 4,3 miljoonaa euroa.


title: Isomäki

text: Vuonna 1966 valmistunut stadion on yksi Suomen suurimmista yleisurheilu- ja jalkapallostadioneista. Yleisöä sinne mahtuu noin 12 000, katettuja istumapaikkoja on 4 094.


title: Hans-Valentin Hube

text: Hans-Valentin Hube (29. lokakuuta 1890 Naumburg an der Saale – 21. huhtikuuta 1944) oli saksalainen kenraalieversti, joka toimi komentaja Saksan armeijassa sekä ensimmäisessä että toisessa maailmansodassa. Toisen maailmansodan aikana hän sai joukoiltaan lempinimen "der Mensch" ().


title: Hans-Valentin Hube

text: Hube liittyi Saksan maavoimiin helmikuussa 1909 ja palveli Magdeburgissa 26. rykmentissä. Ensimmäisen maailmansodan aikana hän toimi joukkueenjohtajana ja yleni pian 26. rykmentin toisen pataljoonan adjutantiksi. Hän haavoittui vakavasti Fontenayssa syyskuussa 1914 ja hänen vasen kätensä jouduttiin amputoimaan.


title: Hans-Valentin Hube

text: Toivuttuaan Hube palasi rintamalle ja sodan loppuvaiheessa hän toimi 7. jalkaväkidivisioonan yleisesikuntaupseerina. Toisen maailmansodan aikana Hube oli Wehrmachtin ainoa yksikätinen kenraali.


title: Hans-Valentin Hube

text: Syyskuussa 1939 Hube johti saksan 3. jalkaväkirykmenttiä Puolan offensiivissa ja myöhemmin Ranskan, Belgian ja Hollannin valloituksissa. Hänet ylennettiin kenraalimajuriksi 1. kesäkuuta 1940 ja asetettiin komentamaan 1. jalkaväkidivisioonaa, joka elokuussa varustettiin uudelleen 16. panssaridivisioonaksi, jota Hube johti itärintamalla aluksi sotamarsalkka Gerd von Rundstedtin johtamassa Etelän armeijaryhmässä operaatio Barbarossan aikana.


title: Hans-Valentin Hube

text: Neuvostoliiton sotaretken aikana Hubelle myönnettiin rautaristin ritariristi ja myöhemmin operaatio Sinisen jälkeen ritariristi tammenlehvien kera. Stalingradin taistelussa hän komensi XIV panssariarmeijakuntaa ja jäi mottiin 6. armeijan kanssa, mutta Adolf Hitlerin käskystä hänet lennätettiin pois motista ennen sen kukistumista.


title: Hans-Valentin Hube

text: Stalingradin jälkeen Hube komennettiin johtamaan motissa tuhoutuneen XIV panssariarmeijakunnan uudelleenorganisointia. Tämän jälkeen, kesällä 1943, hän sai johtaakseen Sisilian puolustamisen amerikkalaisten maihinnousua vastaan. Saksalaiset eivät kyenneet torjumaan hyökkäystä, mutta Huben johdolla viivyttivät vihollista onnistuneesti ja vetäytyivät suhteellisen hyvässä järjestyksessä Italian mannermaalle.


title: Hans-Valentin Hube

text: Alkuvuodesta 1944 Hube palasi itärintamalle. Hän sai komentoonsa 1. panssariarmeijan. Maaliskuussa hänen joukkonsa joutuivat mottiin Kamenets-Podolskyn luona Dnestrin pohjoispuolella. Huben onnistui kuitenkin joukkoineen murtautua ulos motista maalis–huhtikuun vaihteessa.


title: Hans-Valentin Hube

text: 20. huhtikuuta 1944 Hitler myönsi Hubelle ritariristin miekkojen kera tämän ansioista Välimeren rintamalla ja Kamenets-Polodskyn mottitaisteluissa. Ollessaan matkalla takaisin itärintamalle seuraavana päivänä hän sai surmansa, kun häntä kuljettanut Heinkel He 111 putosi maahan lähellä Hitlerin komentokeskusta Berchtesgadenissa.


title: Perudo

text: Perudo on noppapeli, joka pohjautuu vanhaan maya-intiaanien peliin.


title: Perudo

text: "Liar's dice, Bluff, Call my bluff, Dudo, Liari, Cachos"


title: Perudo

text: Perudo on noppapeli, jossa sekoittuvat bluffaus, arvaus, onni ja strategia. Pelaajat sekoittavat nopat kupissa ja kumoavat kupin pöydälle eteensä. Nopat jätetään kupin alle. Kukin pelaaja katsoo omien noppiensa silmäluvut siten, etteivät muut pelaajat näe niitä. Tämän jälkeen aloitetaan pelikierros, jossa jokainen vuorollaan antaa tarjouksen (esittää arvionsa) tietyn silmäluvun omaavien noppien kokonaismäärästä (tarkoittaa kaikkien pelaajien noppien yhteenlaskettua määrää). Siten ensimmäinen pelaaja voi sanoa esimerkiksi neljä kolmosta (4 x 3). Tämän jälkeen seuraavan pelaajan on joko korotettava tarjousta tai epäiltävä edellistä tarjousta. Korotus tapahtuu korottamalla noppien lukumäärää tai/ja silmälukua. Seuraava pelaaja voi siten sanoa esimerkiksi viisi kolmosta (5 x 3) tai neljä vitosta/kuutosta (4 x 5/6). Näin jatketaan, kunnes joku pelaajista epäilee annettua tarjousta. Tällöin paljastetaan nopat ja lasketaan noppien todellinen määrä. Mikäli epäilijä oli oikeassa, eikä tarjottua noppamäärää ollut, menettää viimeisen tarjouksen antaja yhden nopan. Mikäli epäilijä oli väärässä, menettää hän yhden nopan. Nopan hävinnyt aloittaa seuraavan kierroksen. Kun pelaaja on hävinnyt kaikki noppansa, hän joutuu ulos pelistä ja seuraava pelaaja aloittaa uuden kierroksen. Pelin voittaa se jolle jää viimeisenä noppa/noppia peliin.


title: Perudo

text: Ässät: Nopat, joiden silmäluku on 1 ovat pelissä ”villejä” noppia, eli ne lasketaan sen hetkisen tarjouksen silmäluvun omaaviksi. Esimerkiksi jos kolmen pelaajan pelissä on tarjottu kuusi nelosta (6 x 4) ja kullakin pelaajalla on yksi nelonen ja yksi ykkönen, tarjous pitää paikkansa (3 x 4 ja 3 x 1), koska tässä ykköset lasketaan nelosiksi. Poikkeus tähän on Calzone-kierros (katso alla).


title: Perudo

text: Ässillä tarjoaminen, ”ykkösten” puolitussääntö: Tarjouksia voi myös tehdä ykkösillä, mutta silloin on noudatettava seuraavia sääntöjä: Ykkösillä tehtävässä tarjouksessa noppien lukumäärä puolitetaan. Siten esimerkiksi jos edellä on tarjottu neljä vitosta (4 x 5), voi seuraava tarjous olla kaksi ykköstä (2 x 1). Jos jako ei mene tasan, pyöristetään ylöspäin, eli esimerkiksi viiden nelosen (5 x 4) jälkeen voi tarjota 3 ykköstä (3 x 1). Vastaavasti ykkösillä tehdyn tarjouksen jälkeen, jos halutaan korottaa silmälukua, tulee noppien lukumäärä kertoa kahdella ja lisätä yksi. Toisin sanoen, jos edellisen tarjouksen jälkeen (3 x 1) halutaan tarjota vitosia, on tarjottava seitsemän vitosta (7 x 5). Vaihtoehtoisesti voidaan tietysti korottaa ykkösten silmälukua ja tarjota neljä (tai enemmän) ykköstä (4 x 1). Kierroksen ensimmäinen pelaaja ei voi tarjota ykkösillä, ellei kyseessä ole Calzone-kierros (katso alla).


title: Rocket to Russia

text: Rocket to Russia on marraskuussa 1977 julkaistu yhdysvaltalaisen punk-yhtye Ramonesin kolmas albumi. Se sisältää kappaleet "Rockaway Beach" ja "Sheena Is a Punk Rocker". Albumi oli viimeinen, jonka rumpali Tommy Ramone teki yhtyeen kanssa, sillä hän lähti yhtyeestä seuraavan vuoden alkupuolella. Hänen tilalleen tuli Marky Ramone. Tommy kuitenkin edelleen tuotti ja kirjoitti yhtyeen kappaleita.


title: Rocket to Russia

text: Albumin julkaisi uudelleen 2001 remasteroituna Rhino Records.


title: Sean Kanan

text: Sean Kanan (s. 2. marraskuuta 1966 Cleveland, Ohio) on yhdysvaltalainen näyttelijä.


title: Sean Kanan

text: Kanan aloitti saippuasarjaroolinsa vuonna 1993 sarjassa "General Hospital" Alan "AJ" Quartermaine Jr:nä. Hän oli roolissa tammikuusta 1993 kesäkuulle 1997. Vuodet 2000–2005 Kanan näytteli Deacon Sharpia saippuasarjassa "Kauniit ja rohkeat". Vuodesta 2009 vuoteen 2012 hän on näytteli Deaconia sarjassa "Tunteita ja tuoksuja". Kesällä 2012 Kanan teki vierailuroolin Kauniit ja rohkeat -sarjaan, jonka jälkeen hän palasi 15 vuoden tauon jälkeen AJ Quartermainen rooliin General Hospital -sarjaan.


title: Sean Kanan

text: Kananin tunnetuin elokuvatyö on karaten pahan pojan Mike Barnesin esittäminen elokuvassa "Karate Kid III".


title: John McCook

text: John McCook (s. 20. kesäkuuta 1944 Ventura, Kalifornia) on yhdysvaltalainen näyttelijä, joka tunnetaan parhaiten roolistaan "Kauniiden ja rohkeiden" Eric Forresterina.


title: John McCook

text: McCook on näytellyt myös televisiosarjassa "Tunteita ja tuoksuja", jossa hän oli mukana vuosina 1975–1980. Vuodesta 1987 lähtien hän on esittänyt Eric Forresteria "Kauniissa ja rohkeissa". Lisäksi McCook on vieraillut useissa televisiosarjoissa.


title: John McCook

text: Arcade Records julkaisi vuonna 1994 musiikkialbumin "John McCook Sings Bold & Beautiful Love Songs".


title: John McCook

text: McCook on ollut vuodesta 1980 lähtien naimisissa Laurette Spang-McCookin kanssa ja heillä on kolme lasta. McCook on ollut kahdesti sitä ennen naimisissa.


title: Daniel McVicar

text: Daniel McVicar (s. 17. kesäkuuta 1958, Independence, Missouri) on yhdysvaltalainen miesnäyttelijä, joka tunnetaan parhaiten roolistaan Kauniiden ja rohkeiden Clarke Garrisonina. Hän on näytellyt elokuvissa Guardian Angel ja Scorned.


title: Marc Aurel Stein

text: Sir Marc Aurel Stein (26. marraskuuta 1862, Budapest – 26. lokakuuta 1943) oli syntyään unkarinjuutalainen arkeologi, josta tuli Britannian kansalainen vuonna 1904. Hän oli myös useiden Intian yliopistojen professori. Hän teki kolme onnistunutta ja yhden epäonnistuneen tutkimusmatkan Keski-Aasiaan.


title: Marc Aurel Stein

text: Vuonna 1901 Stein paljasti Islam Akhun -nimisen huijarin toimet: Akhun myi tutkimusmatkailijoille itse laatimiaan "muinaisia kirjoituksia", jotka menivät Euroopan yliopistoissa täydestä. Samoihin aikoihin Stein turvautui itse arveluttaviin keinoihin tehdessään tunnetuimman löytönsä Dunhuangin läheltä Tuhannen Buddhan luolista. Eräs taolainen munkki oli löytänyt sieltä vuonna 1900 suuren kätketyn kirjaston . Munkki möi Steinille 7 000 kokonaista kirjoituskääröä ja 6 000 fragmenttia . Stein löysi myös kadonneeksi uskotulla tokaarin kielellä kirjoitettuja tekstejä ja rekisteröi lukuisia arkeologisia kohteita muun muassa Iranista ja Pakistanista.


title: Marc Aurel Stein

text: Steinin löytämiä taide-esineitä on British Museumissa ja Victoria and Albert Museumissa Britanniassa sekä Srinagarin museossa ja New Delhin National Museumissa Intiassa. British Librariumissa on Steinin 1920- ja 1930-luvuilla tekemiin tutkimusmatkoihin perustuva kirjoituskokoelma. Steinin kokoelmat ovat tärkeitä Keski-Aasian ja buddhalaisuuden taiteen ja kirjallisuuden tutkimukselle.


title: Adrienne Frantz

text: Adrienne Danielle Frantz (s. 6. kesäkuuta 1978 Mount Clemens, Michigan) on yhdysvaltalainen näyttelijä ja laulaja. Parhaiten hänet tunnetaan roolistaan sarjassa "Kauniit ja rohkeat", jossa hän näytteli Ambrosia ”Amber” Moore Forresteria vuosina 1997–2005 ja jälleen vuodesta 2010 eteenpäin. Vuonna 2003 hän näytteli myös Amberin kaksoissisarta April Knightia. Joulukuusta 2006 toukokuuhun 2010 (Yhdysvaltojen esitystahdissa) Frantz näytteli samaista roolia sarjassa "Tunteita ja tuoksuja". Frantz poistui "Tunteista ja tuoksuista" jaksossa, joka esitettiin 7. toukokuuta 2010.


title: Adrienne Frantz

text: Frantzin uran ensimmäinen saippuasarjarooli oli vuonna 1997 sarjassa "Sunset Beach", jossa hän näytteli Tiffany Thornea, mutta hän jätti roolinsa pian samana vuonna saatuaan Amberin roolin "Kauniista ja rohkeista". Vuonna 2001 Frantz voitti Daytime Emmy -palkinnon parhaana nuorena näyttelijänä. Laulajanuransa hän aloitti vuonna 2006. Frantzin debyyttialbumi "Anomaly" ilmestyi toukokuussa 2007. Albumilla laulaa myös Daniel Wise. Saippuasarjojen lisäksi Frantz on näytellyt pieniä rooleja useissa televisiosarjoissa ja elokuvissa, kuten "Resident Evil 2" ja "70’s Show".


title: Adrienne Frantz

text: Frantz seurusteli pitkään Goo Goo Dolls -yhtyeen keulahahmon Johnny Rzeznikin kanssa, mutta he erosivat vuonna 2005. Vuonna 2011 Frantz meni vuoden seurustelun jälkeen naimisiin näyttelijä Scott Baileyn kanssa.


title: Sijoitusperiaate

text: Sijoitusperiaatteen mukaan vaihdannaisen renkaan "R" jokainen polynomien välinen yhtälö pysyy voimassa, kun "x":n paikalle sijoitetaan mikä tahansa renkaan alkio "c". Tämä johtuu siitä, että renkaan "R" ja sen polynomirenkaan "R[x]" välillä on olemassa homomorfismi formula_1, missä renkaan alkio "c" on kiinteä ja formula_2 ja formula_3. Tämä on rengashomomorfismi, sillä


title: Sijoitusperiaate

text: Kokonaislukujen rengas tavanomaisten yhteen- ja kertolaskun suhteen on vaihdannainen. Polynomit "f"("x") = "x", "g"("x") = 1 + "x" ja "h"("x") = "x" + "x" toteuttavat yhtälön "f"("x")"g"("x") = "h"("x"). Sijoittamalla "x" = 3 saadaan "f"(3) = 3, "g"(3) = 10 ja "h"(3) = 30. Siis "f"(3)"g"(3) = "h"(3), aivan kuten sijoitusperiaate ennustaa.


title: Polynomirengas

text: Mielivaltaisen renkaan "R" yli otetut polynomit, eli polynomit, joiden kertoimet kuuluvat renkaaseen "R", muodostavat polynomirenkaan formula_1. Ne ovat erittäin tärkeitä muun muassa kuntalaajennusten generoimisessa.


title: Polynomirengas

text: Jos polynomit ajatellaan tuttuun tapaan funktioiksi vaihdannaisessa renkaassa "(R,+,·)", niillä on tavalliseen tapaan määritellyt kuvaustulo ja yhteenlasku: "(fg)(x) = f(x) · g(x)" ja "(f+g)(x) = f(x) + g(x)", jossa + -laskulle merkintöjen yksinkertaistamiseksi on käytetty samaa merkintää sekä funktioiden että alkioiden välillä, vaikka kyseessä tarkkaan ottaen on eri laskutoimitus. Yleensä tästä ei aiheudu sekaannuksia, tarvittaessa niille voidaan käyttää eri merkintöjä. Jos polynomit ajatellaan muodollisina kirjoitelmina, niiden laskutoimitus voidaan määritellä yhtäpitävästi edellisen kanssa:


title: Polynomirengas

text: Määritelmä 1


title: Polynomirengas

text:
Kun
formula_2 ja formula_3, missä formula_4, niin
Polynomit muodostavat kommutatiivisen eli vaihdannaisen renkaan näiden laskutoimitusten suhteen, kun nolla-alkiona on vakiopolynomi 0 ja ykkösalkiona vakiopolynomi 1.


title: Polynomirengas

text: Renkaan "R" vaihdannaisuutta tarvittiin polynomien funktiotulkinnassa. Tarkastellaan esimerkkinä ei-vaihdannaista 2×2-reaalimatriisien rengasta formula_7, laskutoimituksina matriisien yhteen- ja kertolasku. Olkoon formula_8 ja formula_9. Tällöin polynomifunktioiden tulo"(A + x)(B + x) = AB + Ax + xB + x²" on aidosti erisuuri kuin määritemän 1 muodollisen tulon lauseke "AB + (A+B)x + x²", sillä kun formula_10, niin formula_11, mutta formula_12. Määritelmän 1 mukaisin laskutoimituksin varustetut polynomit yli ei-vaihdannaisen renkaan "R" käyttäytyvät siis eri tavoin kuin polynomifunktiot yli "R":n. Näin ollen tällaisen polynomirenkaan tutkimisessa ei voida käyttää polynomien funktiotulkintaan pohjaavia menetelmiä. Näiden menetelmien käyttöarvo on niin suuri, että polynomirenkaita käsiteltäessä yleensä oletetaan kerroinrengas vaihdannaiseksi.


title: Polynomirengas

text: Funktiotulkinnan hyödyllisyyden syy on sijoitusperiaate, jonka mukaan jos rengas "R" on vaihdannainen, jokainen polynomien välinen yhtälö pysyy voimassa, kun "x":n paikalle sijoitetaan mikä tahansa renkaan alkio "c".


title: Polynomirengas

text: Polynomirenkaassa on muiden renkaiden tapaan jaollisuussuhteita alkioiden välillä. Erityisen tärkeässä osassa - erityisesti kuntalaajennusten kannalta - ovat mahdollisimman hieno- ja karkeajakoiset polynomit: toisaalta jaottomat polynomit ja toisaalta sellaiset polynomit, jotka hajoavat kokonaan lineaaristen eli 1. astetta olevien polynomien tuloksi.


title: Polynomirengas

text: Eri polynomirenkaiden jaollisuusluonteissa on tiettyjä yhteisiä piireitä, mutta ensisijaisesti polynomirenkaan "R"["x"] luonteen määrittää rengas "R". Näin siksi, että "R"["x"] sisältää vakiopolynomien (eli astetta 0 olevien polynomien) muodossa "R":n kanssa isomorfisen alirenkaan. Erityisesti "R"["x"] on jaollisuutta ajatellen vähintään yhtä epäsäännöllinen kuin "R". Jos esimerkiksi "R" ei ole yksikäsitteisen tekijöihinjaon alue, ei "R"["x"] voi myöskään olla sellainen, löytyyhän vastoin todistava esimerkki mainitun isomorfismin perusteella jo vakiopolynomien joukosta.


title: Polynomirengas

text: Koska kunnat ovat jaollisuuden suhteen säännöllisimpiä renkaita (kaikki nollasta poikkeavat alkiot ovat jaollisia toisillaan), polynomirenkaat yli kuntien ovat jaollisuuden suhteen säännöllisimpiä renkaita. Niiden jaollisuusominaisuudet ovat pääosin samanlaiset kuin reaalikertoimisten polynomifunktioiden, siis erikoistapauksen formula_13.


title: Polynomirengas

text: Polynomien jaollisuuden tutkiminen perustuu polynomien jakoyhtälöön, jonka esikuvana on kokonaislukujen jakoyhtälö. Mikäli polynomin "b"("x") korkeimman asteen termin kerroin on renkaan "R" yksikkö, polynomi "a"("x") voidaan jakaa "b"("x"):llä siten, että jakojäännöspolynomin aste on "b"("x"):n astetta alhaisempi, toisin sanoen on olemassa polynomit "q"("x") ja "r"("x"), jotka toteuttavat seuraavat kaksi ehtoa:


title: Polynomirengas

text: Olkoon nyt "c" renkaan "R" alkio. Valitsemalla jakoyhtälössä "b"("x") = "x - c" saadaan yhtälö "a"("x") = "q"("x")("x" - "c") + "r", missä "r" = "r"("x") on vakio, sillä sen aste on < 1. Jos nyt "R" on vaihdannainen, voidaan hyödyntää sijoitusperiaatetta asettamalla muodollisen muuttujan "x" paikalle alkio "c", jolloin saadaan edeltävää yhtälöä oikealta vasemmalle lukien "r" + "q"("x")("c" - "c") = "a"("c"), eli "r" = "a"("c"). Siis kaikilla mainitun tyyppisillä "a"("x") ja "c" on olemassa jokin "R"["x"]:n alkio "q"("x"), jolle "a"("x") = "q"("x")("x" - "c") + "a"("c"). Tätä tulosta kutsutaan jäännöslauseeksi. Jäännöslauseen ylivoimaisesti tärkein seuraus on, että mikäli "R":n alkio "c" on polynomifunktion "f"("x") nollakohta, niin lineaarinen polynomi ("x - c") jakaa "f"("x"):n.


title: Polynomirengas

text:
Jos rengas "R" on jopa kokonaisalue, on jäännöslause voimassa, sillä kokonaisalueet ovat aina vaihdannaisia. Se myös yleistyy siten, että mikäli "R":n alkiot "c", "c", ... , "c" ovat polynomin "f"("x") erisuuria nollakohtia, niin tulo ("x - c")("x - c")···("x - c") jakaa "f"("x"):n. Tämä nähdään seuraavasti induktiolla "k":n suhteen:
Tällä tuloksella on se merkittävä seuraus, että polynomilla (≠ 0) kokonaisalueen yli voi olla korkeintaan oman asteensa verran nollakohtia. Kääntäen on voimassa, että polynomilla yli renkaan, joka ei ole kokonaisalue "voi olla" tätä enemmän nollakohtia.


title: Radiolupa

text: Radiolupa oli Yleisradion vuosina 1927–1976 radion käytöstä perimä maksu.


title: Radiolupa

text: Periaatepäätös kuuntelulupamaksuista tehtiin yleisradiokysymyksen järjestämistä pohtineessa neuvottelukokouksessa joulukuussa 1924. Aiemmin kuuntelulupia olivat välittäneet Suomen Radioyhdistys, Nuoren Voiman Liitto ja Suojeluskuntain Yliesikunta. Yleisradion saatua myynnin toimekseen radiolupia myytiin ensin yleisradioyhtiön konttorissa ja muutamissa radioliikkeissä. Radiolain tultua voimaan kuuntelulupia koskevat asiat siirtyivät posti- ja lennätinhallituksen lennätinosastolle.


title: Radiolupa

text: Radion kuunteluluvan hinta oli vuodesta 1927 toisen maailmansotaan asti 100 markkaa vuodessa. Yleisradio sai tästä käyttöönsä valtion kanssa erikseen sovittavan osuuden. Vuonna 1955 oli lunastettu jo miljoona radiolupaa.


title: Radiolupa

text: Radioluvasta luovuttiin vuoden 1977 alussa. Televisiot olivat yleistyneet koko kansan keskuuteen ja Yleisradio saattoi periä rahoituksensa pelkistä televisioluvista. Toinen syy oli suurikokoisten putkiradioiden syrjäytyminen pienempien transistoriradioiden tieltä, jolloin radioluvantarkastajien työ kävi vaikeammaksi, kun radion saattoi helpommin piilottaa.


title: Transistoriradio

text: Transistoriradioita ovat kaikki nykyiset radiovastaanottimet. Nimensä mukaisesti niissä käytetään transistoreita. Termiä käytettiin 1960–1970-luvuilla, kun käytössä oli vielä vanhempaa tekniikkaa edustavia putkiradioita. Putkiradioiden syrjäydyttyä ei nykyisin enää puhuta transistoriradioista vaan pelkistä radioista.


title: Transistoriradio

text: Halpa hinta ja paljon pienempi tehonkulutus. Transistorit myös kestävät pidempään ja ovat mekaanisilta mitoiltaan pienempiä. Transistorit toimivat paljon pienemmällä jännitteellä kuin elektroniputket: transistorille riittää alhainen paristojännite.


title: Pii (kirjain)

text: Pii (isona kirjaimena Π, pienenä π, ) on kreikkalaisen kirjaimiston 16. kirjain. Sen äännearvo on sekä muinaiskreikassa että nykykreikassa . Kreikkalaisissa numeroissa piin lukuarvo on 80.


title: Pii (kirjain)

text: Latinalaisessa kirjaimistossa piitä vastaa kirjain P/p ja kyrillisessä kirjaimistossa kirjain П/п. Suomen kieleen pii translitteroidaan sekä muinaiskreikasta että nykykreikasta "p".


title: Pii (kirjain)

text: Pii on kehittynyt foinikialaisen kirjaimiston kirjaimesta ("pe").


title: Pii (kirjain)

text: Pii oli käytössä kaikissa paikallisissa kreikkalaisissa kirjaimistoissa. Sen yleisimmässä muodossa vasemmanpuoleinen sakara oli alun perin yleensä oikeanpuolista selvästi pidempi, mitä kautta se on kehittynyt latinalaisen kirjaimiston P-kirjaimeksi. Piissä sakaroiden pituus sen sijaan tasaantui ajan mittaan, ja se sai nykyisen muotonsa. Muun muassa Kreetalla esiintyi muotoa, joka muistutti nykyistä latinalaisen kirjaimiston C-kirjainta.


title: Pii (kirjain)

text: Epigrafisissa lähteissä piistä esiintyy muun muassa seuraavanlaisia variantteja:


title: Mogao-luolat

text: Mogao-luolat () on 492 temppelin kokonaisuus Kiinassa, Gansun maakunnassa lähellä Dunhuangin kaupunkia. Luolat tunnetaan myös nimellä Tuhannen Buddhan luolat ().


title: Mogao-luolat

text: Legendan mukaan buddhalaismunkki Le Zun sai vuonna 366 jaa. näyn tuhannesta Buddhasta ja suostutteli varakkaan silkkitien pyhiinvaeltajan rahoittamaan ensimmäisen temppelin. Temppeliluolien määrä kasvoi lopulta yli tuhannen. 300-1300-luvuilla buddhalaiset munkit kokosivat paikkaan kirjoituksia ja pyhiinvaeltajat maalasivat luoliin seinämaalauksia, jotka peittävät 42 000 m². Luolat hylättiin 1300-luvulla.


title: Mogao-luolat

text:
Buddhalaiset munkit arvostivat askeettista elämää, ja uskoivat kaukaisten luolien auttavan valaistumisessa. Maalaukset toimivat meditaation apuna, valaistuksen etsimisen kuvallisina esityksinä ja buddhalaisen uskonnon opetusvälineinä lukutaidottomille kiinalaisille.
Nykyisin Mogao-luolat ovat tärkeä matkailukohde ja arkeologisen tutkimushankkeen kohde. Luolista tuli UNESCO:n maailmanperintökohde vuonna 1987.


title: Mogao-luolat

text: 1900-luvun alkuvuosina kiinalainen taolainen Wang Yuanlu ryhtyi eräiden luolien hoitajaksi. Hän löysi valtavan, kätketyn kirjaston erään temppelin seinän takaa. Kyseessä oli pienehkö huone, joka oli täytetty tiiviisti kirjoituskääröillä. Kirjoitukset ajoittuivat vuosien 406-1002 välille, joista viimeksi mainittu vastasi suunnilleen kirjaston umpeenmuuraamisajankohtaa. Niihin kuului vanhoja kiinalaisia hamppupaperikääröjä, tiibetiläisiä kääröjä sekä maalauksia hamppukankaalle, silkille ja paperille. Kirjoitusten aiheet vaihtelivat kanonisoiduista buddhalaisista teksteistä apokryfisiin teksteihin, rukouskirjoihin, kungfutselaisiin teksteihin, taolaisiin teksteihin, Kiinan hallituksen tuottamiin teksteihin, hallintodokumentteihin, runokokoelmiin, hakemistoihin, kalligrafian opetusteksteihin yms.


title: Mogao-luolat

text: Huhut löydöstä kulkivat eurooppalaisten tutkimusmatkailijoiden korviin. Sir Aurel Stein ja Paul Pelliot veivät suuret määrät kirjoituskääröistä Eurooppaan tukemalla Wangin pyhäkköalueen entisöintihanketta. Myöhemmin kääröjä veivät japanilainen Otani Kozui ja venäläinen Sergei F. Oldenburg. Näistä Stein vei määrällisesti suurimman kokoelman, joka kuitenkin sisälsi muun muassa sadoittain kopioita timanttisutrasta, sillä Stein ei osannut lukea kiinaa. Loput kiinankieliset kirjoitukset vietiin Pekingiin.


title: Seliger

text: Seliger () on järvi Tverin ja Novgorodin alueilla Venäjällä. Se kuuluu Volgan vesistöalueeseen ja sen pinta-ala on 212 km² ja keskisyvyys 5,8 m. Suurin kaupunki on Ostaškov, joka sijaitsee järven eteläosan rannalla.


title: Seliger

text: Seliger on syntynyt Valdain ylängölle jääkauden jälkeisenä aikana. Nykyisin järveen laskee 110 jokea, joiden valuma-alue on 2275 km². Järven korkeus merenpinnasta on 205 m. Seliger koostuu useista ketjuttuneista osista, pitkistä järvenselistä (), jotka ovat yhteydessä toisiinsa kapeiden salmien kautta. Tämän vuoksi rantaviivaa on yli 500 km ja saaria yli 160. Järven venäläinen nimi Seliger tulee alun perin itämerensuomalaisesta Särkijärvi-nimestä.


title: Seliger

text: Järvi on suojeltu luonnonpuisto. Ostaškovin kaupunki on suosittu lomakohde.


title: Kielen liikehermo

text: Kielen liikehermo (lat. "nervus hypoglossus") eli kahdestoista aivohermo. Sen useat juuret yhdistävät kielen lihaksiston ydinjatkeeseen.


title: Keuhkoahtaumatauti

text: Keuhkoahtaumatauti tai COPD () tarkoittaa hengitysteiden hitaasti etenevää, pääosin palautumatonta ahtaumaa. Siihen liittyy hidastunut uloshengitysvirtaus. Sairauden keskeisiä oireita ovat hengenahdistus, limannousu ja yskä. Tupakointi on tärkein keuhkoahtaumatautia aiheuttava tekijä. Tupakoivista miehistä arviolta 35 prosenttia sairastuu tautiin. Joskus kyseessä on perinnöllinen alfa-1-antitrypsiinin puutos. Sairauden esiintyvyys maailmassa kasvaa ja sairastuneita Suomessa on 200 000. Keuhkoahtaumataudin kustannukset ovat Suomessa vuosittain satoja miljoonia euroja.


title: Keuhkoahtaumatauti

text: Sairauden ilmiasuun vaikuttaa kolme osatekijää, joiden osuus vaihtelee: keuhkolaajentuma, krooninen keuhkoputkentulehdus ja pienten ilmateiden ahtauma. Keuhkolaajentuma eli emfyseema tarkoittaa pysyvää ilmateiden laajentumaa, joka syntyy kun keuhkojen kaasujenvaihtoon osallistuva kudos tuhoutuu. Krooninen keuhkoputkentulehdus määritellään pitkäaikaiseksi limannousuksi, joka kestää vähintään kolme kuukautta ainakin kahtena peräkkäisenä vuotena. Keuhkoahtaumatauti on koko elimistön tulehdustila. Se nostaa riskiä sairastua esimerkiksi sydän- ja verisuonisairauksiin. Siihen voi liittyä myös kuihtumista ja osteoporoosia.


title: Keuhkoahtaumatauti

text: Kun jokin jatkuva ärsytys aiheuttaa limaneritystä keuhkoputkessa, putken seinämät kovettuvat vähitellen, ja ilman kulkuaukko pienenee. Samalla pienimpien keuhkorakkuloiden seinien rakenne rappeutuu, ja rakkulat löystyvät ja laajenevat. Tämä laajeneminen kehittyy vähitellen keuhkolaajentumaksi, jolloin rakkuloiden joustavuus ja hapenottokyky ratkaisevasti vähenevät. Laajeneminen ei tule hengityksen hyödyksi, vaan ilma jää loukkuun, josta sen sisältämä happi ei pääse kulkeutumaan verenkiertoon.


title: Keuhkoahtaumatauti

text: Tärkein taudille altistava tekijä on tupakointi. Tupakoimattomuus ehkäisee sairastumista ja hidastaa toimintakykyä vakavasti rajoittavien oireiden ja sairauksien pahenemista. Yli 95 % keuhkoahtaumapotilaista tupakoi. Eri henkilöillä näyttää olevan hieman eriasteinen alttius tautiin. Tautia aiheuttaa tupakansavu.


title: Keuhkoahtaumatauti

text: Aluksi keuhkoahtaumatauti voi olla lähes oireeton. Tyypillisiä oireita ovat yskä, limannousu ja etenkin rasituksessa ilmaantuva hengenahdistus. Hengitys voi vinkua. Taudin edetessä ilmaantuu toistuvia hengitystieinfektioita ja hengenahdistusta kevyessäkin rasituksessa. Koska useat sairastuneet tottuvat oireisiinsa, päästään diagnoosiin usein vasta kun suuri osa keuhkojen toimintakyvystä on menetetty.


title: Keuhkoahtaumatauti

text: Keuhkoahtauman ja astman oireet muistuttavat osittain toisiaan. Astman syntymekanismi on kuitenkin erilainen ja hoito poikkeaa keuhkoahtaumasta, vaikka kumpaakin sairautta hoidetaan osittain samoilla lääkkeillä. Tauti on helposti todettavissa spirometrialla eli mittaamalla keuhkojen tilavuutta ja uloshengityskapasiteettia. Laitteistoa ei ole joka terveysasemalla, mutta Hengitysliitto pyrkii toimittamaan mahdollisimman monelle terveysasemalle ns. minispirometrin, jota voidaan pitää kädessä kuten matkapuhelinta. Astma poikkeaa keuhkoahtaumasta erityisesti siinä, että astmapotilaan keuhkojen suorituskyky vaihtelee voimakkaasti.


title: Keuhkoahtaumatauti

text: Parantavaa hoitoa keuhkoahtaumatautiin ei ole olemassa, sillä muutokset hengitysteissä ovat luonteeltaan pysyviä. Tärkeimmän taudin aiheuttajan, tupakoinnin, lopettaminen on edellytys ahtaumataudin etenemisen pysähtymiseen. Lääkehoidoilla taudin oireita voidaan lievittää.


title: Keuhkoahtaumatauti

text: Lääkeellisistä hoidoista ensisijaisia ovat antikolinergisiset lääkkeet kuten tiotropium. Jo keskivaikeassakin taudissa lisänä käytetään erilaisia inhalaattoreilla annosteltavia kortikosteroideja kuten budesonidia ja tarvittaessa pitkävaikutteisia β-agonisteja kuten salmeterolia. Osalla ahtaumapotilaista lääkkeiden vaste oireisiin on kuitenkin huono. Pitkälle edenneessä ahtaumataudissa saattaa ainoa oireita hyvin lieventävä lääke olla happikaasu. Happilisäystä täytyy kuitenkin käyttää varoen, jotta vältettäisiin hiilidioksidipitoisuuden kasvu veressä. Happilisä annetaan Suomessa kotiin käyttöön yleensä vain keuhkolääkärin tekemän perusteellisen arvion jälkeen, sillä pitkälle edenneessä ahtaumataudissa happilisän lopettaminen ei useinkaan onnistu.


title: Keuhkoahtaumatauti

text: Joissain tapauksissa on mahdollista tehdä keuhkoahtaumaa sairastavalle potilaalle keuhkonsiirto.


title: Värttinähermo

text: Värttinähermo (lat. "Nervus radialis") on hartiapunoksesta haarautuva hermo. Värttinähermo hermottaa kolmipäistä olkalihasta sekä kyynärvarressa sijaitsevia sormien ja ranteen ojentajalihaksia. Lisäksi se toimii peukalon, etu- ja keskisormen kädenselän puolen tuntohermona.


title: Värttinähermo

text: Värttinähermo voi vahingoittua jos se joutuu puristuksiin olkaluun takapinnan kanssa. Tavallisesti niin voi käydä jos ihminen humalan tai muun syyn takia nukkuu niin sikeästi ettei havaitse hermon olevan puristuksissa. Aluksi ojentaa ei voi mutta ajan kanssa vaiva useimmiten paranee.


title: Wanda Gattino

text: Wanda Gattino (oik. Nestor Gattino; s. 6. marraskuuta 1969) on argentiinalainen Aku Ankka -sarjakuvan piirtäjä. Piirtäminen ja sarjakuvat olivat hänelle hyvin rakkaita harrastuksia jo lapsena. Vuonna 1990 hän pääsi Disney-taiteilija Santiago Scalabronin apulaiseksi, ja tämän ja muiden taiteilijoiden tussaajana hän oppi piirtämään ankkoja. Daniel Brancan opastuksella hän alkoi piirtää omia sarjojaan 1990-luvun loppupuolella.


title: Wanda Gattino

text: 1990-luvulla hän työskenteli Jaime Diazin piirustusstudiolla ja alkoi sinä aikana piirtää Disneyn hahmojen lisäksi myös Warner Brosin ja Hanna-Barberan tuotantoihin. 1990-luvun puolivälissä hän siirtyi piirtäjäksi Egmontille Kööpenhaminaan. Hän on myös tehnyt käsikirjoituksia Aku Ankkoihin. Hänen ja brasilialaisen Carlos Motan käsialaa on muun muassa kuvitus Roope-sedän seikkailuun Euroopassa, jolloin tämä käy myös Lapissa. Tarinan käsikirjoituksen on tehnyt Per-Erik Hedman.


title: Glenroy Gilbert

text: Glenroy John Gilbert (s. 31. elokuuta 1968 Port of Spain, Trinidad ja Tobago) on kanadalainen yleisurheilija, joka voitti olympiakultaa olympialaisissa 1996. Glenroy Gilbert muodosti yhdessä Robert Esmien, Bruny Surinin ja Donovan Baileyn kanssa 1990-luvun puolivälin hallinneen 4 × 100 metrin viestijoukkueen.


title: Glenroy Gilbert

text: Gilbert teki olympiadebyyttinsä Soulissa vuonna 1988, jolloin hän oli 21. pituushypyssä. Vuoden 1990 Kansainyhteisön kisoissa Gilbert oli pituushypyn kahdeksas. Olympialaisissa 1992 hän pääsi välieriin 4 × 100 metrin juoksussa. Gilbertin ensimmäinen mitali on MM-kilpailuista 1993, jolloin Kanadan joukkue voitti pronssia 4 × 100 metrin juoksusta. Seuraavissa maailmanmestaruuskilpailuissa vuonna 1995 Gilbert oli voittamassa maailmanmestaruutta 4 × 100 metrin juoksussa.


title: Glenroy Gilbert

text: Gilbert kilpaili myös rattikelkkailussa vuoden 1994 talviolympialaisissa ja sijoittui viidenneksitoista kaksihenkisjoukkueessa ja yhdenneksitoista nelihenkisjoukkueessa.


title: Glenroy Gilbert

text: Atlantan olympialaisissa 1996 Kanadan viestijoukkue löi Yhdysvallat ja voitti 4 × 100 metrin olympiakullan. 100 metrin juoksussa Gilbert pääsi neljännesfinaaleihin. MM-kilpailuissa 1997 Gilbert oli Kanadan joukkueessa voittamassa maailmanmestaruutta 4 × 100 metrin juoksussa. MM-kilpailuissa 1999 ja olympialaisissa 2000 Kanadan joukkueen taival jäi välieriin.


title: Glenroy Gilbert

text: Uransa jälkeen Gilbert toimi lyhyen aikaa CBC:n radiossa Ottawassa ja nykyään hän valmentaa Kanadan 4 × 100 metrin viestijoukkuetta.


title: Scylla

text: Scylla tarkoittaa muun muassa seuraavia:


title: Mitsubishi Colt

text: Mitsubishi Colt on japanilaisen Mitsubishi Motorsin valmistama pieni hatchback-tyylinen henkilöautomallisto. Kaikki Colt-sarjan mallit ovat olleet etuvetoisia. Colt on ensimmäinen Euroopassa menestynyt Mitsubishin henkilöauto, Japanissa se tunnetaan nimellä Mitsubishi Mirage.


title: Mitsubishi Colt

text: Ensimmäisen sukupolven Colt oli ensimmäinen etuvetoinen Mitsubishi. 1,4-litraisen mallin erikoisuus oli kertojalla varustettu 8-vaihteinen Speed Shift-vaihteisto. Coltista oli saatavana aluksi vain kolmiovinen malli, mutta 1979 myyntiin tuli myös viisiovinen, joka on akseliväliltään kolmiovista 8 cm pidempi.


title: Mitsubishi Colt

text: Auto aloitti uuden tulemisen japanilaisautoissa, jotka aiemmin oli yleistetty halvoiksi autoiksi huonoilla ajo-ominaisuuksilla. Coltiin oli sisällytetty lähes kaikki Mitsubishin osaaminen: autossa oli muun muassa 2-osainen takaselkänoja sekä erillisjousitus, johon oltiin totuttu huomattavasti kalliimmissa autoissa, sanottiinkin että autossa oli täysin ison auton ominaisuudet ilman yleisesti pikkuautoille tuttua nyökkinää ja kovuutta, myöhemmin mallistoon tuli myös Turbo, jota Mitsubishi ensimmäisenä toikin vahvasti esille 1980-luvun Japanissa.


title: Mitsubishi Colt

text: Auto voitti myös oman aikansa taloudellisuuskilpailut pariinkin kertaan 1980-luvun alkupuolella, keskikulutuksena oli alle viisi litraa / 100km, tämä oli yli litran vähemmän kuin seuraavaksi tulleet kilpailijat.